
Johdantosana 


Itsenäisyyden saavuttanut Suomi joutui 14.10.1920 sol- 
mitun Tarton rauhansopimuksen mukaisesti luovutta- 
maan Neuvostoliitolle Repolan ja Porajärven kunnat, joi- 
den väestö oli ilmaissut tahtonsa liittyä Suomeen. Niiden 
hallintoa oli etukäteen ryhdytty sen mukaisesti uudista- 
maan. Kokemansa pettymyksen johdosta Suomen valtion 
edustajana Repolassa toiminut 21-vuotias Hans Häkon 
Christian (Bobi) Sivön ampui 12.1.1921 itsensä. Hän oli 
työskennellyt tarmokkaasti karjalaisten oikeuksien puo- 
lesta, mutta vuoden viimeisenä päivänä hänen oli ollut 
pakko vetää kunnantalon harjalla liehunut Suomen lippu 
alas. Ulkoasiainministeriöltä hän oli saanut käskyn, että 
hänen oli estettävä karjalaisten mahdollinen aseellinen 
vastarinta. Järkyttävän tapahtuman merkittävyyttä kuvaa 
se, että Siveniä saatettaessa Helsingissä hautaan saapui 
paikalle kenraali Mannerheim, joka seppelettä tuodes- 
saan lausui: »Isänmaalliselle nuorukaiselle, joka kaatui 
Suomen lipun laskiessa.» Itä-Karjalassa ammuttu yksi- 
näinen laukaus herätti ajan mittaan kasvavaa huomiota 
ja siitä tuli Karjalan vapaudenaatteen symboli. 

Useimmille Bobi Sivenin nimi on tullut tunnetuksi sen 
vuoksi, että seuraavana vuonna perustetun Akateemisen 
Karjala-Seuran lipun nauhoihin kiinnitettiin hänen sur- 
manluotinsa. Siihen viitattiin seuran jokaisessa valatilai- 
suudessa. Kun uudet jäsenet olivat vannoneet lipun edes- 
sä valan, sen vastaanottaja jatkoi: »Meidän lippumme 
sinivalkoiset nauhat kätkevät muiston miehestä, joka en- 
nemmin kaatui oman kätensä kautta kuin peräytyi siltä 
paikalta, jolle hän oli itsensä asettanut — kuulan, jolla 
Karjalan sankarinuorukainen Bobi Siven itsensä surmasi 
ennemmin kuin peräytyi. Olkaa tekin, kuten hän, uskolli- 
set kuolemaan asti.» 


Bobi Sivöniä on pidetty ensimmäisenä AKS:läisenä, 
vaikka seuraa ei ollut vielä hänen kuollessaan perustettu- 
kaan. Hänet johti kuolemaan hehkuva isänmaallisuus ja 
hän oli, kuten AKS:n piirissä sanottiin, suomalaisen mie- 
hen ja taistelijan ihanne ja esikuva. »Bobi Siven oli yksi 
Suomen nuorison jaloimmista edustajista, jonka sydä- 
men syvin toive oli uuden Karjalan syntyminen» (Suo- 
men Heimo 1931). »Sivönin veriuhrista nousi voimakas 
ja vuosi vuodelta laajentunut Suomen akateemisen nuori- 
son suursuomalainen herätys» (Vilho Helanen). 

Kuka oli tämä nuorukainen, ja millainen oli se kansal- 
linen ja poliittinen tilanne, joka aiheutti hänen kuole- 
mansa? 

Kun Akateeminen Karjala-Seura vietti helmikuussa 
1992 perustamisensa 70-vuotisjuhlaa, heräsi ajatus, että 
näihin kysymyksiin olisi saatava vastaus. Bobi Sivönin 
lyhyt, mutta arvokas elämä on jäänyt vaille kuvausta ja 
painuu helposti unohduksiin. Ettei niin kävisi, olen kir- 
joittanut tämän tutkielman. 

Kiitän Kerho 22:n veljiä, entisiä AKS:läisiä, heiltä saa- 
mastani kehotuksesta ja tuesta. Erityiset kiitokset kohdis- 
tan Bobi Sivenin omaisille, jotka ovat minua monin ta- 
voin auttaneet. 


Helsingissä 22.2.1993 
Erkki Kansanaho 

Repolan ja Porajärven kysymys 


Repolan ja Porajärven alueet olivat herättäneet erimieli- 
syyksiä jo 1617 Stolbovan rauhan rajaa määrättäessä. 
Ruotsin puolelle kuuluneen Käkisalmen läänin itäraja oli 
epäselvä. Rajakomission työ alkoi Laatokan rannalta Sal- 
min ja Aunuksen välillä olevan Variskiven kohdalta. 
Hankaluuksia syntyi mm. Hyrsylässä, mutta Porajärvelle 
ja Repolaan tultaessa rajankäynti katkesi muutamiksi 
vuosiksi kokonaan. Venäläiset vaativat näitä pitäjiä eh- 
dottomasti itselleen, kun taas ruotsalaiset väittivät niiden 
maksaneen aikaisemmin veroa Käkisalmen lääniin. Var- 
sinkin Porajärvi oli ollut enemmän yhteydessä Käkisal- 
meen kuin Venäjälle. Verottajia oli näillä seuduilla kulke- 
nut molemmilta puolilta. Ruotsi antoi vihdoin periksi ja 
rajankäyntikirja voitiin allekirjoittaa elokuussa 1621. Re- 
polan ja Porajärven asukkaat pitivät ratkaisua epäoikeu- 
denmukaisena.?) 

Suomen itäraja ei ole ollut koskaan kansallisuusraja, 
vaan suomensukuista väestöä on asunut sen kummalla- 
kin puolella. Uudenkaupungin rauhassa 1721 ja Turun 
rauhassa 1743 raja muuttui eteläosiltaan, mutta palautui 
Haminan rauhassa 1809 pääpiirtein ennalleen. Silloin se 
ei kuitenkaan ollut enää valtakuntien välinen, vaan au- 
tonomisen Suomen hallinnollinen raja. Kun siitä Tarton 
rauhassa 1920 tuli jälleen valtakuntien raja, se noudatti 
Laatokan pohjoispuolella Stolbovan rauhan rajamerkke- 
jä. Repola ja Porajärvi nousivat rauhanneuvotteluissa uu- 
delleen erimielisyyksien aiheiksi. 

Suomessa samoin kuin Itä-Karjalassakin oli 1800-lu- 
vun lopulla herännyt uusi suomalais-karjalainen kansal- 
listunne. Siihen vaikuttivat sukukielten tutkijat ja runon- 
kerääjät, mutta yhteyksiä solmivat myös Suomessa kulke- 
neet karjalaiset. Karelianismista tuli merkittävä kulttuuri- 

virtaus, joka ilmeni varsinkin kuvaamataiteissa, musii- 
kissa ja kirjallisuudessa. Sen rinnalle nousi poliittinen 
karelianismi. Uuden vuosisadan alussa Venäjällä puhjen- 
nut vallankumousliike synnytti pyrkimyksiä karjalaisten 
itsenäisen aseman vahvistamiseksi ja yhteyksien lujitta- 
miseksi Suomeen. Ne tähtäsivät myös rajojen tarkistami- 
seen. Heimoushengen ylväimpiä ilmaisuja olivat August 
Ahlgvist-Oksasen sanat: »Äänisjärvi, Pohjanlahti, Auran 
rannat, Vienansuu, siin' on suomalainen mahti, jok' ei 
oo kenenkään muun.» Heimoushenki vahvistui sitä mu- 
kaa kuin bolSevikkien vallankumoushankkeet edistyivät. 

Ensimmäisiä selviä merkkejä kansallisuusaatteen voi- 
mistumisesta Itä-Karjalassa oli Uhtualla heinäkuussa 
1917 suuren innostuksen vallassa hyväksytty autonomia- 
sääntö Vienan ja Aunuksen uudeksi hallintojärjestelmäk- 
si. Samana vuonna perustettiin Karjalan Sivistysseura. 
Kansallistunne ja vapaudentahto vahvistuivat erityisesti 
Vienassa, missä ne johtivat taisteluihin bolSevikkeja vas- 
taan. Suomen vapaussodan päätyttyä heräsi ajatus rajan- 
takaisten alueiden liittämisestä itsenäistyneeseen veljes- 
maahan. Sitä edustivat varsinkin valistunut ja varakas 
kansanosa sekä Suomeen siirtyneet karjalaiset. Suomalai- 
sista taas asiaa ajoivat innokkaimmin aktivistit. Vuoden 
1918 aikana saapui Vienaan vapaaehtoisjoukkoja (Walle- 
niuksen ja Malmin retkikunnat) ja monilla paikkakunnil- 
la ryhdyttiin valmistelemaan liittymistä Suomeen. Suo- 
malaisten joukkojen tarkoituksena oli karkottaa bol&evi- 
kit ja luoda edellytykset paikallishallinnon ja koulutoi- 
men uudistamiselle Suomen mallin mukaan. Suomalai- 
set vapaaehtoiset ja karjalaiset suojeluskunnat toimivat 
yhdessä. Vapaaehtoisjoukkoa johti heinäkuusta alkaen 
jääkärikapteeni Toivo Kuisma käyden taisteluja Uhtuan, 
Jyskyjärven, Kiimasjärven ja Vuokkiniemen seuduilla. 
Venäläiset saivat kuitenkin vahvistusta Muurmannin ran- 
nikolla maihinnousseilta englantilaisilta sekä Suomen 
punaisten muodostamalta ns. Muurmannin legioonalta 

ja estivät Vienan vapausliikkeen leviämisen. Suomalaiset 
joukot vetäytyivät pois lokakuun alussa, minkä jälkeen 
olot muuttuivat jälleen sekasortoisiksi. 

Vapausliike levisi myös Aunuksen puolelle. Repola, 
joka sijaitsi sen pohjoisosassa, julistautui pitäjänkokouk- 
sessa 31.8.1918 eronneeksi Venäjästä ja liittyneeksi Suo- 
meen. Repola oli pinta-alaltaan laaja, mutta sen asukas- 
määrä oli vain 2340 henkeä, jotka melkein kaikki olivat 
karjalaisia ja suomalaisia. Suomen puolelta Lieksasta oli 
sen keskukseen 70 kilometriä. Suomeen liittymistä oli 
valmisteltu pitämällä asiasta 2.-3.8.1918 yleinen kansa- 
laiskokous ja kääntymällä Repolan kunnan nimissä Suo- 
men hallituksen puoleen. Suomesta toivottiin paitsi suos- 
tumusta myös taloudellista apua. Helsingissä kävi maan- 
viljelijä Pekka Kyöttisen johdolla lähetystö, joka sai hä- 
nen antamansa selostuksen mukaan myötämielisen vas- 
taanoton. Valtionhoitaja P.E. Svinhufvud oli ollut »mie- 
hekkään ystävällinen». Lähetystö oli vakuuttunut, että 
Repolan olot voisivat korjaantua liittymällä Suomeen. Si- 
ten vältettäisiin bolSevismin vaara. Huolestumista herät- 
tivät varsinkin puna-armeijan suunnittelemat kutsunnat. 
Joitakin Repolan miehiä oli osallistunut Suomen vapaus- 
sotaan — kolme oli kaatunutkin, ja jääkärien joukossa oli 
ollut Ville Mauranen. Punakaarteja ei Repolassa suostuttu 
perustamaan. 

Repolan kirkolla pidetty pitäjänkokous oli kaksipäiväi- 
nen (31.8.-1.9.1918) ja osanottajia siinä mainittiin olleen 
lähes 400 henkeä. Pöytäkirjan mukaan kylien edustajia 
oli 182, mutta kokoukseen osallistui muitakin ja sen ku- 
luessa väkimäärä lisääntyi. Puheenjohtajana toimi maan- 
viljelijä N.K. Kyöttinen Omeliasta ja sihteereinä olivat 
vänrikki Paavo Höttönen Lentiirasta sekä kunnan esimies 
F.V. Netsäinen kirkonkylästä. Kokous aloitettiin rovasti 
Smirnoffin pitämällä rukoushetkellä. Puheessaan hän * 
tähdensi kokouksen suurta merkitystä. Päätös tehtiin pit- 
kän keskustelun jälkeen ensimmäisenä päivänä kello 5.28 

iltapäivällä ja Suomeen liityttiin yöllä kello 12, kuten 
asiakirjoihin on merkitty. Äänestys toimitettiin siten, että 
osanottajat jakaantuivat kahteen leiriin. Vastustajien ryh- 
mään jäi ainoastaan kolme, joten päätöstä voitiin pitää 
yksimielisenä. Kun tulos oli todettu, kohotettiin yhdek- 
sänkertainen eläköön-huuto vapaan Repolan kunniaksi 
ja Suomen lippu nostettiin kunnantalon harjalle. Päätök- 
sestä lähetettiin sähke Suomen hallitukselle ja kirjelmä 
neuvostoviranomaisille. Venäläisiä virkamiehiä kehotet- 
tiin viipymättä poistumaan Repolasta. 

Syyskuun alussa marssi Repolaan Lieksan rajavartiopa- 
taljoonan vänrikin Walde Sarion johtama retkikunta, jo- 
hon kuului viisikymmentä vapaaehtoista sotilasta sekä 
parikymmentä siviilihenkilöä. Joukon kokosi rajavartios- 
ton vääpeli Lauri Kyander (Kiianmies), myöhempi lääkä- 
ri. Hän toimi retkikunnan adjutanttina. Tämä sotilasosas- 
to vartioi kaksi kuukautta pitäjän itärajaa, minkä jälkeen 
Repolaan komennettiin vakinaista sotaväkeä. Sario oli 
aikaisemminkin ollut repolalaisten yhdysmiehenä ja saa- 
vuttanut heidän luottamuksensa. Hänen puolisonsa oli 
kotoisin Repolasta. Sario vaikutti ratkaisevasti vapautus- 
liikkeen onnistumiseen. Tämä varakas karjalainen liike- 
mies mm. veti omalla kustannuksellaan puhelinlinjan 
Repolaan. 

Tärkeimpiin toimenpiteisiin kuului suojeluskuntien 
perustaminen. Niistä vahvin oli Höttösen johtama Lentii- 
ran suojeluskunta. Lokakuussa saapui sotilastehtäviin 
Repolaan myös jääkärivääpeli Mauranen. Hänestä tuli 
suojeluskuntien päällikkö. Uudistusliikkeen johtoon ase- 
tettiin Repolan esikunta, jossa Sario toimi aluksi esimie- 
henä. Hän poistui paikkakunnalta marraskuussa jatkaak- 
seen puutavaraliikettään Viipurin Saha Oy:n johtajana. 

Muita kiireellisimpiä toimenpiteitä olivat koulujen pe- 
rustaminen sekä elintarvikkeiden hankkiminen. Ensini- 
mäinen koulu aloitti toimintansa Repolan kirkonkylässä 
1.10.1918, minkä jälkeen muihinkin kyliin ryhdyttiin pe- 

rustamaan kouluja. Koulut olivat aikaisemmin olleet 
venäläisiä. Lisäksi pantiin alulle maanteiden kunnosta- 
minen ja järjestettiin postinkulku ja puhelinyhteydet. 
Kunnallishallinto oli pääpiirtein valmiina kuukauden 
kuluessa. Kaikkea tätä varten saatiin Suomen puolelta 
henkilökuntaa. Samoin ryhtyi Repolan kreikkalaiskatoli- 
nen seurakunta solmimaan yhteyksiä Suomeen. Vaikeim- 
maksi osoittautui elintarvikehuolto. Itä-Karjalassa oli 
huutava pula leivästä, eikä Suomesta saatu riittävän no- 
peasti odotettua apua. 

Suomessa asetettiin valtakunnan hallituksen yhteyteen 
Itä-Karjalan toimituskunta, joka vastasi Suomeen liitty- 
neiden kuntien siviilihallinnosta. Sille alistettiin myös 
Repolan esikunta. Ulkoasiainministerinä oli seuraavina 
vuosina Rudolf Holsti. Hänet tunnettiin heimotyön ystä- 
vänä, mutta ajan mittaan hän joutui ristiriitaan karjalais- 
ten ja heidän ystäviensä kanssa näiden aseellisen toimin- 
nan vuoksi. Suomeen yhteyttä pitäneitä kuntia oli nimel- 
lisesti kahdeksan, mutta niistä vain Repola ja Porajärvi 
olivat varsinaisesti toimituskunnan alaisia. Toimituskun- 
taa johti aluksi senaattori Samuli Sario ja se jakaantui 
poliittiseen, koulu- ja valistusasioiden, elinkeinoelämän 
sekä hallinto- ja oikeusosastoihin. Myöhemmin osastoja- 
ko muuttui, mutta tehtävät pysyivät ennallaan. Toimitus- 
kunnan keskeisin henkilö oli sen kansliapäällikkö, kirjai- 
lija Iivo Härkönen ja johtajana toimi lopuksi ministeri 
Holsti 

Muualla Aunuksessa bolSevikit tukahduttivat kansan- 
nousun lähettämällä rankaisuretkikuntia kiertämään ky- 
lästä kylään. Siitä oli seurauksena, että aunukselaisia pa- 
keni Suomeen, mistä he pyysivät apua Aunuksen vapaut- 
tamiseksi. Nämä pyynnöt johtivat tulokseen ja ns. Karja- 
lan komitean toimesta muodostettiin avustusretkikunta. 
Sortavalaan kokoontui noin 3000 suomalaista vapaaeh- ' 
toista, jotka ylittivät rajan huhtikuussa 1919 jääkärievers- 
ti Aarne Sihvon johtamina. Aunuksen kaupunki vallat- 

tiin välittömästi, mutta jo toukokuun lopulla siitä oli luo- 
vuttava. Sen jälkeen rintamalinja vakiintui joksikin ajak- 
si, jolloin Viteleen Rajakonnussa ehdittiin kuntien edus- 
tajakokouksessa kesäkuun alussa julistaa Aunus liitetyksi 
Suomeen. Vapaaehtoisten pohjoista ryhmää johti jääkäri- 
majuri Paavo Talvela, josta Sihvon jälkeen tuli koko retki- 
kunnan päällikkö. Venäläisten aloitettua kesäkuussa jär- 
jestelmällisen hyökkäyksen suomalaisten oli syksyyn 
mennessä vetäydyttävä Aunuksesta. Tämän jälkeen kan- 
sallinen vastarinta lamaantui ja bol$evikit vakiinnuttivat 
oman hallintonsa. 

Aunuksen retken ainoaksi suoranaiseksi tulokseksi jäi 
Porajärven kunnan liittyminen Suomeen. Liittymistä kos- 
keva valmistava kokous oli pidetty jo joulukuussa 1918, 
mutta vasta Aunuksen retken epäonnistuttua porajärve- 
läiset palasivat asiaan. Kunnan edustajakokous teki liitty- 
misestä päätöksen 6.6.1919 vahvistaen sen vielä 
13.7.1919. Repolasta marssi suojeluskuntaosasto Porajär- 
velle ja myös siellä ryhdyttiin perustamaan omia suoje- 
luskuntia. Samoin pantiin alulle siviilihallinto, missä 
noudatettiin Repolan esimerkkiä. Porajärvi oli, kuten sa- 
nottu, Suomen Itä-Karjalan toimituskunnan alainen. 
Asukkaita oli siellä hieman enemmän kuin Repolassa, 
mutta sen alue oli pienempi. Kunta rajoittui lännessä 
Ilomantsiin ja Suojärveen ja liittyi yhdessä Repolan kans- 
sa maantieteellisen asemansa puolesta hyvin Suomeen. 
Tilanne Porajärvellä oli sikäli tukalampi, että venäläiset 
suuntasivat sinne voimakkaita hyökkäyksiä valloittaak- 
seen sen takaisin. Porajärvelle oli. vakinaisten sotaväeno- 
sastojen lisäksi pyydettävä Suomesta apujoukkoja. Elo- 
kuussa 1919 sinne saapui jääkärivänrikki Antti Isotalon 
johtama vapaaehtoiskomppania. Taistelut jatkuivat tal- 
vella 1920 ja vihollinen saatiin torjutuksi, vaikka tilanne 
olikin ajoittain hälyttävä.? 

Tilanne Vienan-Karjalassa oli vapausliikkeelle suotui- 
sampi. Alueen läntiset osat julistautuivat Uhtualla kesä- 

kuun alussa 1919 eronneiksi Venäjästä ja asettivat väliai- 
kaisen kansallisen hallituksen. Vaikka suhteet bol3evik- 
keihin olivatkin kireät, hallitus sai toimia vuoden verran 
melko rauhallisissa oloissa. Sen vaikutus ulottui myös 
Repolaan ja Porajärvelle. Kansallistunne ja vapaudentah- 
to elähdyttivät Vienan hallituksen kaikkia toimenpiteitä, 
mistä esimerkkinä on 14.11.1919 laadittu muistio ja ve- 
toomus. Siinä sanotaan: » Ainoastaan oman valtaheimon, 
Suomen, välittömässä valtiollisessa yhteydessä ja Vie- 
nan-Karjalan erikoisoloille välttämättömän maakunnalli- 
sen itsehallinnon alaisena on Karjalallamme luonnollisin 
ja oikeutetuin asema maailman kansojen joukossa.» Vie- 
nan hallitus pyrki eroon Neuvostoliitosta ja esitti, että 
maakunnan tulevaisuutta suunniteltaessa on kuultava 
sen omia vienalaisia asukkaita. 

Tämä ohjelma tuli huomiota herättävällä tavalla julki 
Vienan-Karjalan maakuntapäivillä Uhtualla 21.3.—1.4. 
1920. Edustajakokouksen päätöslauselmassa vedottiin 
pienten kansojen itsemääräämisoikeuteen ja Vienan kan- 
salliseen kulttuuriin ja maantieteelliseen asemaan sekä 
vaadittiin, että sen on saatava itse päättää valtiollisesta 
asemastaan. Koko Itä-Karjalan on vapaasti määrättävä 
suhteestaan Venäjään, mikä tapahtuu yleisellä kansanää- 
nestyksellä olojen vakiinnuttua. Uhtuan maakuntapäiviä 
on pidetty Itä-Karjalan vapautusliikkeen voimakkaimpa- 
na ilmaisuna. Tehdyt päätökset saatettiin tiedoksi neu- 
vostohallitukselle. Maakuntapäivillä vahvistettiin Akseli 
Gallen-Kallelan suunnittelema Itä-Karjalan vaakuna sekä 
lippu. ; 

Itä-Karjalan tapahtumiin liittyi kysymys Suomen itära- 
jan tarkistamisesta. Valtakunnan entistä sisäisen hallin- 
non rajaa oli siirrettävä itään päin, koska itsenäisyys, jon- 
ka Suomi oli saavuttanut, koski ainakin osittain myös Itä- 
Karjalaa. Oli kohtuutonta rajoittaa itsenäisyys vain enti- ' 
sen suuriruhtinaskunnan alueeseen. Tämä ajatus eli Vie- 
nassa ja Aunuksessa ja sillä oli kannattajia Suomen puo- 

lella etenkin aktivistien ja jääkäriliikkeen piirissä puhu- 
mattakaan Vienan ja Aunuksen retkikuntien jäsenistä ja 
heidän tukijoukoistaan. Vähimmäisvaatimuksena pidet- 
tiin Repolan ja Porajärven kuntien liittämistä Suomeen. 
Jotkut puhuivat myös Suur-Suomesta, jolla he tarkoittivat 
Itä-Karjalaa tai sen osia eikä vain joitakin Suomeen rajoit- 
tuvia alueita. Itä-Karjalaan suunnatut sotilaalliset retket 
tähtäsivät näiden vaatimusten toteuttamiseen. Toisaalta 
oli pakko todeta, että Suomen hallinnollinen itäraja oli 
sadan vuoden aikana siinä määrin vakiintunut, että sen 
katsottiin varsin yleisesti olevan myös oikea valtiollinen 
raja. Tähän törmättiin Tarton rauhanneuvotteluissa. Vie- 
nan ja Aunuksen retkien merkitys oli siinä, että ne nostat- 
tivat kansallistuntoa ja vahvistivat Karjalan herätystä. Va- 
paudenpyrkimys jäi elämään monissa kansalaispiireissä 
ja sen käsitettiin toteutuvan Suomen avulla. 

Repolan ja Porajärven kuntien oloja ryhdyttiin Suomes- 
ta käsin järjestämään, kuten olemme todenneet, jo ennen 
kuin niiden valtiollisesta asemasta oli tehty lopullista 
ratkaisua. Suomen hallitukseen hoitivat yhteyksiä Repo- 
lan ja Porajärven toimikunnat. Kummallekin paikkakun- 
nalle asetettiin Suomesta käsin nimismies, jolle kuuluivat 
myös kruununvoudin ja henkikirjoittajan tehtävät. Repo- 
lassa näitä tehtäviä hoitivat Otto Rautava ja Ville Maura- 
nen ja Porajärvellä opettaja Mikko Terho. Nimismiehellä 
oli apunaan poliisikonstaapeli. Sarion lähdettyä tuli Ter- 
hosta näiden kuntien vahva mies. Suojeluskunnilla ja 
sotilasosastoilla oli omat päällikkönsä ja terveydenhoi- 
dosta vastasivat kiertävät sairaanhoitajat ja lääkäri. Lääkä- 
rinä toimi Pietarissa koulutuksen saanut Constantin 
Franckenhaeuser. 

Merkittävimpiä saavutuksia olivat uudet suomenkieli- 
set koulut. Kumpaankin kuntaan perustettiin yksi ylempi 
ja kymmenen alempaa kansakoulua. Oppilaita niissä oli 
syksyllä 1919 yhteensä 510. Repolassa toimi myös ala- 
kouluseminaari. Kansakoulujen tarkastajana oli rajakarja- 

lainen opettaja Vilho Petro ja seminaaria johti vienankar- 
jalainen opettaja Wasili Keynäs. Kirkolliset yhteydet Suo- 
meen vilkastuivat välittömästi, kun Repolassa ryhdyttiin 
toimenpiteisiin suomalaisten pappien saamiseksi venä- 
läisten tilalle. Repolasta ja Porajärvestä oli tarkoitus muo- 
dostaa esikuva siitä, millaisiksi olot Suomeen liittyvissä 
kunnissa tulevat muodostumaan. Heikoimmin onnistut- 
tiin elintarvikehuollossa. 

Bobi Siven määrättiin Repolan piirin virkaatekeväksi 
nimismieheksi 22.12.1919. Asiakirjoihin hän merkitsi ni- 
mekseen H.H. Siven. Ilman näitä historiallisia taustatieto- 
ja on Bobi Sivönin toiminnasta vaikea muodostaa koko- 
naiskuvaa. 

Bobi Siven ennen Repolaa 


Hans Häkon Christian Siven syntyi Helsingissä 
18.4.1899. Hänen isänsä oli lääket. ja kir.tohtori Valter 
Osvald Sivön (s. 18.5.1868, k. 13.12.1918). Tohtori Sivön 
tuli tunnetuksi Kammion hermotautisairaalan ylilääkäri- 
nä ja aktiivisen vastarintaliikkeen miehenä. Hänen toi- 
mintansa jääkäriliikkeen hyväksi johti siihen, että hänen 
oli tammikuussa 1917 paettava Ruotsiin. Sieltä hän siirtyi 
Libauhun Suomen jääkäripataljoonan lääkäriksi ja palasi 
jääkärien pääjoukon mukana helmikuussa 1918 kotimaa- 
han. Siven toimi lyhyen ajan lääkintöhallituksen ylijohta- 
jana ja armeijan ylilääkärinä. 

Hans Häkon Christianin eli Bobin, kuten häntä lapsesta 
asti kutsuttiin, äiti oli Siiri o.s. Blomstedt (s. 13.3.1871, 
k. 12.12.1948). Hän oli Suomen ensimmäisiä naisyliop- 
pilaita. Miehensä tavoin ja oman sukunsa perinteiden 
mukaisesti Siiri Siveniä elähdytti voimakas isänmaan- 
rakkaus, joka levisi koko perheeseen. Siitä ovat todistuk- 
sena mm. hänen kirjoittamansa ja suvun keskuudessa 
talletetut muistelmat. Perheeseen kuuluivat Bobin li- 
säksi vanhempi veli Paavo Oskar Edvard (vuodesta 1927 
Susitaival) sekä sisaret Liisa Margaretha (Kalliala) ja Anna 
Maria (Leisten). Paavo syntyi 9.2.1896, Liisa 6.6.1897 
(k. 5.4.1985) ja Anna 17.4.1903 (k. 9.12.1991). 

Bobi Siv6nin syntymä osui helmikuun manifestin jäl- 
keiseen aikaan, jolloin maan poliittinen ilmapiiri kiristyi 
venäläisvastaiseksi ja herätti aktiivisen itsenäisyysliik- 
keen. Siitä muodostui hänen kasvuympäristönsä. Kun 
äiti huomasi, että lapset omaksuivat vanhempiensa isän- 
maalliset katsomukset, hän oli siitä iloinen ja ylpeä. Syn- 
tymäpäiväonnittelunaan hän kirjoitti 1920 Bobille: »Kii- 
tän Jumalaa pojastani, joka on tuottanut minulle pelkkää 

iloa. Ja kiitos sinulle itsellesi. Kasva edelleen viisaudessa 
ja mielenjaloudessa isänmaan hyödyksi. Psalmi 45:5.» 
Psalmin jae kuuluu: »Nouse taisteluun totuuden ja oikeu- 
den puolesta.» Kun Ossi Siven piti itseään lähinnä ruot- 
sinkielisenä, Siiri tähdensi mielellään, että hänen lapsuu- 
denkotinsa oli suomenkielinen. 

Koulunkäyntinsä Bobi aloitti Helsingissä Alli Nissisen 
valmistavassa koulussa, mistä hän siirtyi Suomalaiseen 
Normaalilyseoon. Hän oli sekä opettajien että koulutove- 
rien todistuksen mukaan tavallista lahjakkaampi oppilas 
ja varttui ikäisiään nopeammin. Luonteeltaan hän oli to- 
verillinen ja oikeudenmukainen. Bobi viihtyi luonnossa, 
missä hän samoili koiransa pystykorva Pilkin kanssa. Ke- 
sät perhe vietti Ruokolahdella Haloniemessä. Bobin har- 
rastuksen kohteena oli myös historia ja päivänpolitiikka, 
jota hän seurasi vuosi vuodelta yhä tarkemmin. Isä oli 
hänen esikuvansa ja auktoriteettinsa, ja jo poikavuosina 
hänestäkin tuli innokas aktivisti. Vanhemmat aktivistit 
antoivat Sivenin pojille mielenkiintoisia ja jännittäviä 
palvelutehtäviä. 9 

Sivenin veljesten ensimmäinen järjestö, johon he kuu- 
luivat, oli partio. Siihen he olivat tutustuneet englantilai- 
sen kotiopettajansa välityksellä ennen kuin Suomessa 
partiojärjestöjä olikaan. Opettaja lahjoitti heille Baden- 
Powellin kirjan Scouting for Boys. Kun partioryhmiä al- 
koi 1910 syntyä, oli ensimmäisten joukossa Paavo Sivö6- 
nin johtama Kärppä-vartio. Partioaate levisi lukuvuonna 
1910-1911 nopeasti ja eri puolille maata perustettiin 
kymmenrittäin lippukuntia. Syyskuussa 1911 kenraaliku- 
vernööri F.A. Seyn lakkautti ne, koska hän piti niitä venä- 
läisvastaisina ja poliittisesti vaarallisina. Hän epäili nii- 
den antavan pojille sotilaallista koulutusta. Vaikka järjes- 
töt virallisesti lakkasivatkin, toiminta jatkui muutamin 
paikoin »maanalaisissa» ryhmissä. Helsingissä se tapah- 
tui Sven Donnerin johtamassa Toimen Pojat — Unga Fri- 
byggare -partiossa, jonka vartioon Sivönin pojat kuului- 

vat. Heidän vartionsa kokoontui Kammion sairaalan ul- 
lakkokamarissa. Kokouksia oli kolmekin kertaa viikossa 
ja kesällä tehtiin retkiä ja pidettiin partioleirejä. Sven 
Donner valmistui lääkäriksi ja oli partioliikkeen uranuur- 
tajia maassamme. Hänkin oli aktivisti. 

Bobi Sivenin innokasta osallistumista partiotyöhön 
osoittaa se, että hänet kutsuttiin 20-vuotiaana nuoru- 
kaisena 1919 Toimen Poikien kunniakansalaiseksi. Itse- 
näisessä Suomessa partioliike oli vapautunut kielloista 
ja järjestäytynyt koko maan käsittäväksi nuorisotoimin- 
naksi. Valtakunnallisen järjestön nimi oli Suomen Partio- 
liitto — Finlands Scoutförbund. Ensimmäisillä partiopäi- 
villä tammikuussa 1918 Helsingissä käsiteltiin partiolain 
sanamuodon muuttamista, joka koski kohtaa: »Partiolai- 
nen tottelee, täyttää velvollisuutensa ja on täsmällinen.» 
Sana »tottelee» esitettiin poistettavaksi. Ehdotus herätti 
vastustusta ja näytti kaatuvan. Silloin pyysi puheenvuo- 
ron Toimen Poikien edustaja Bobi Sivön selittäen vakuut- 
tavasti, että velvollisuuden täyttäminen on sellaisenaan 
riittävän vaativa määräys ja yläpuolella muodollisen tot- 
telemisen. Kokous yhtyi häneen voimakkain suosiono- 
soituksin ja sana poistettiin. Kirjoittaessaan kolmen vuo- 
den kuluttua muistosanoja Bobi Sivenistä Sven Donner 
kertoi tästä puheenvuorosta todeten, että Bobin kuolema 
oli todistus velvollisuuden täyttämisestä, joka merkitsi 
enemmän kuin totteleminen. Vähän ennen kuolemaansa 
Bobi kirjoitti: »En voi asettua tuhoamaan Karjalan kansan 
sielussa heräävää vapaudentahtoa.»9) 

Viimeiset kouluvuodet olivat Bobi Sivenille täynnä 
jännittäviä kokemuksia ja seikkailuja. Partio jäi vähem- 
mälle ja jääkäriaate ja suojeluskunta tulivat sen tilalle. 
Vanhempi veli Paavo antautui aktivistien palvelukseen, 
kun taas Bobi, joka oli vielä koululainen, auttoi isäänsä 
ja muita vastarintaliikkeen miehiä hoitaen pienempiä 
tehtäviä. Bobin täytyi usein toimia itsenäisesti. Hän joutui 
tehtäviensä vuoksi olemaan joskus poissa koulusta, mutta 

hänen ei tarvinnut antaa siitä selityksiä. Siellä oli tiedossa 
poissaolon syy ja häneen luotettiin. 

Eräänä yönä joulun alla 1916 santarmit tulivat vangitse- 
maan tohtori Siveniä, mutta tämä oli parhaillaan käymäs- 
sä Paavon kanssa Hallan jääkärietapilla Hyrynsalmella. 
Santarmit pitivät perusteellisen kotitarkastuksen ja vei- 
vät mukanaan mm. partiolaisten kaikki tavarat. Yksi san- 
tarmeista jäi vartioimaan Bobia, ettei tämä pääsisi ilmoit- 
tamaan tapahtumasta isälle tai hänen ystävilleen. Aamul- 
la Bobi kuitenkin kokosi kirjansa ja lähti kouluun, minne 
santarmi seurasi mukana. Aamurukouksiin mentäessä 
Bobi poistui rivistä, livahti ulos sivuovesta ja juoksi puhe- 
limeen kertoakseen Sven Donnerille santarmien toimista. 
Hän ehti sen jälkeen vielä rukouksiin. Bobin uskottiin 
pelastaneen isänsä, koska tämä sai matkalla Helsinkiin 
tiedon tapahtumasta ja palasi takaisin Hallaan. Sieltä hän 
pakeni eräiden muiden aktivistien ja jääkärien mukana 
Ruotsiin. 

Vuosina 1917 ja 1918 tilanne paheni ja Bobiakin ryh- 
dyttiin yhä useammin etsimään ja seuraamaan. Sen vuok- 
si hän yöpyi monesti ystäviensä luona koettaen siten ek- 
syttää takaa-ajajat jäljiltään. Kerran hän oli yötä kummitä- 
tinsä Anni Swanin kodissa (Otto Mannisen puoliso), mis- 
tä punakaartipartio tuli hakemaan »piileskelevää lyseo- 
laista». Kaartilaisten seisoessa keittiön ovella Bobi pääsi 
ulos paraatiovesta Anni-rouvan komentaessa hänen sän- 
kyynsä poikansa Anteron, joka oli lyseon ensiluokkalai- 
nen. Etsijät löysivät lyseolaisen, mutta pitivät häntä liian 
nuorena ottaakseen hänet mukaansa. Tällaiset seikkailut 
olivat pojista jännittäviä. 

Siiri Siven järjesti pojalleen pakopaikkoja toivoen har- 
taasti, ettei tämä yöpyisi kotona. Kaartilaisten tunkeu- 
tuessa eräänä iltana Siveneille Bobi oli parhaillaan tulos- 
sa kotiin, mutta Anna-sisar juoksi häntä vastaan ja varoitti 
vaarasta. Kerran punaiset pidättivät Kammion talonmie- 
hen, kun eivät löytäneet Bobia. Äiti arvasi, että Bobi meni- 

si itse ilmoittautumaan vapauttaakseen syyttömän ystä- 
vänsä, minkä vuoksi hän kiiruhti punaisten perään ja sai 
puhutuksi talonmiehen vapaaksi. Paluumatkalla hän ta- 
pasi Bobin, joka oli parhaillaan menossa ilmoittautumaan 
punakaartilaisille. Lyseolaisten jäljittäminen ei ollut ai- 
heetonta, koska he häiritsivät järjestelmällisesti punais- 
ten toimintaa ja valmistivat Kammiossa pommejakin. 
Peittääkseen jälkensä Bobi käytti kaupungilla joskus ni- 
meä Hannu Halonen. 

Kertomukset Bobi Sivönin edesottamuksista ovat elä- 
neet sukulais- ja ystäväpiirissä. Ne eivät ole pelkästään 
seikkailukertomuksia, vaan sisältävät myös todistuksia 
Bobin periaatteellisista kannanotoista, harkinnasta ja 
neuvokkuudesta vaikeissa tilanteissa sekä oikeamielisyy- 
destä kaikkia kohtaan. Tämä oli hänen tunnusomaisim- 
pia luonteenpiirteitään.”) 

Bobi Siven tuli ylioppilaaksi keväällä 1918, jolloin op- 
pikoulun viimeisen luokan oppilaat julistettiin ylioppi- 
laiksi ilman tutkintoa. Sitä ennen hän vapaussodan aika- 
na otti osaa Helsingissä salaiseen suojeluskuntatoimin- 
taan yhdessä johtamansa koulupoikaosaston kanssa. Hän 
oli mukana mm. aseita hankittaessa ja kuljetettaessa jou- 
tuen siinä monesti hengenvaaraan. Sotatoimiin Bobi Si- 
ven osallistui Helsingin valtauksessa. Sen jälkeen hän 
halusi päästä Karjalan rintamalle, mutta sinne hän ei enää 
ennättänyt. 

Keväällä 1918 helsinkiläiset aktivistit ryhtyivät toi- 
menpiteisiin Vienan-Karjalan vapautusliikkeen vahvista- 
miseksi ja laajentamiseksi. Vienassa oli aloitettava järjes- 
telmällinen toiminta Suomeen liittymisen puolesta ja va- 
paaehtoisjoukkoihin oli saatava uusia jäseniä. Vapautus- 
liike ei ollut johtanut toivottuihin tuloksiin. Näissä mer- 
keissä pidettiin V.O. Sivönin kodissa 12.5.1918 »Kauko- 
Karjalan kokous», johon osallistui joukko aktivisteja ja 
Karjalan ystäviä. Bobi Sivönistä tuli tämän ryhmän toimi- 
henkilö. Hän matkusti välittömästi Sortavalaan, mistä oli 

suunniteltu toiminnan keskuspaikkaa. Parin viikon ku- 
luttua hän kuitenkin palasi takaisin Helsinkiin, koska 
Vienan retkikunnan uudelleen muodostaminen lykkään- 
tyi tuonnemmaksi. 

Kun sotaväen päällikkö, kenraali Karl Wilkama määräsi 
heinäkuun lopulla Toivo Kuisman kokoamaan retkikun- 
nan ja toimimaan sen johtajana, Bobi Siven ilmoittautui 
mukaan. Joukon vahvuus oli noin 200 miestä. Kapteeni 
Kuisman antaman kirjallisen todistuksen mukaan Siven 
kuului retkikuntaan 14.8.—-21.11.1918 ottaen osaa mm. 
Vuokkiniemen taisteluihin sekä moniin tiedusteluret- 
kiin. Tehtävänsä hän suoritti kiitettävästi. Siven oli jääkä- 
rivänrikki Akseli Isopuron osastossa. Venäläisten avattua 
Vuokkiniemessä lokakuun 1. päivänä suomalaisia vas- 
taan tulen Isopuron osasto kiersi heidän selustaansa, 
hyökkäsi sieltä ja löi vihollisen. Siven jäi etsimään erästä 
haavoittunutta ja eksynyttä toveriaan joutuen itsekin ek- 
syksiin. Harhailtuaan metsissä kaksi vuorokautta hän 
- vihdoin pääsi Suomen puolelle. Kuisman retkikunnasta 
kaatui monia. Kun marraskuussa ryhdyttiin suunnittele- 
maan uutta retkeä, Bobi Sivön oli valmis lähtemään jäl- 
leen mukaan. Tästä hankkeesta kuitenkin luovuttiin. Bo- 
bi selitti, että aikaisemmin hän oli ollut Karjalan ihailija, 
mutta nyt hänestä oli tullut sen vannoutunut ystävä. Hän 
tahtoi tehdä kaikkensa Karjalan vapauden puolesta. 

Palattuaan kotiin Bobi Siven kirjoittautui Helsingin yli- 
opiston historiallis-kielitieteelliseen osastoon sekä Karja- 
laiseen Osakuntaan. Opintokirjan mukaan hän opiskeli 
historiaa, filosofiaa ja sosiologiaa ja suoritti tentin yleises- 
sä historiassa Pohjoismaiden historian cum laude -ar- 
vosanaa varten. Opinnot keskittyivät kevätlukukauteen 
1919, mutta jatkuivat osittain vielä seuraavana syksynä. 
Pitemmälle Siven ei opinnoissaan ennättänyt. Muistiin- 
panoissaan hän mainitsee usein Karjalaisen Osakunnan, 
johon hän oli kiintynyt ja jonka toimintaan hän Helsingis- 
sä ollessaan osallistui. Lähinnä hän oli kuitenkin mukana 


23 


aktivistien ja suojeluskunnan tehtävissä ottaen osaa mm. 
Aunuksen retken värväys- ja tukitoimiin. Tällä retkellä 
hän ei ollut mukana. Kesällä 1919 Siven meni suoritta- 
maan asevelvollisuuttaan Valkoiseen Kaartiin saaden 
päätökseen alokaskoulutuksen, minkä jälkeen hänet jou- 
lukuun lopulla määrättiin hoitamaan nimismiehen tehtä- 
viä Repolaan. 

Repolan nimismiehen virka oli julistettu syksyllä 1919 
avoimeksi ja siihen oli ilmoittautunut runsaasti hakijoita. 
Lauri Kyander, joka oli tullut Helsinkiin jatkamaan lääke- 
tieteen opintojaan, kertoi Karjalaisessa Osakunnassa tästä 
virasta tähdentäen, että siihen oli saatava »kunnon mies». 
Repola oli vaarassa joutua puutavaraliikemiesten keinot- 
telun kohteeksi. Nimismiehen on oltava rohkea ja lahjo- 
maton ja hänen on tuettava karjalaisten vapauspyrkimyk- 
siä. Kyander samoin kuin monet muutkin kehottivat Bobi 
Siveniä ilmoittautumaan hakijaksi. Kyander suositteli Si- 
veniä myös Itä-Karjalan toimituskunnalle. Sivenillä oli 
ilmeisesti muitakin puolestapuhujia, koska hänet nuo- 
ruudestaan huolimatta katsottiin tehtävään sopivaksi ja 
määrättiin siihen. Hän sivuutti vanhemmat ja ansioitu- 
neemmat hakijat. Asevelvollisuutensa hän sai suorittaa 
loppuun virkaatekevänä nimismiehenä. Vuodet 1918 ja 
1919 olivat Bobi Sivenin elämässä täynnä rikkaita koke- 
muksia, jotka kypsyttivät tätä lahjakasta nuorukaista yhä 
vaativampiin tehtäviin. 

Aktivistien toimintaa johdettiin Helsingissä sijainnees- 
ta Uudesta metsätoimistosta» (Yrjönkatu 25) käsin, ku- 
ten huoneistoa peitenimellä kutsuttiin. Pieni toimisto oli 
naamioitu puutavaraliikkeeksi. Toimiston esimiehenä oli 
jääkärien tukitehtäviin ja vapaustaistelun valmisteluun 
osallistunut fil. kandidaatti (vuodesta 1931 fil. tohtori ) 
Elmo E. Kaila eli » puutavaraliikemies Johansson». Hänet 
tunnettiin aktivistien voimahahmona. Muutamat Suo-* 
men sotaväen entiset upseerit olivat perustaneet 1915 ns. 
Sotilaskomitean, jonka tehtävänä oli maan sotilaallisen 

tilanteen seuraaminen. Kun Venäjällä tapahtui maalis- 
kuussa 1917 vallankumous, ryhtyi komitea suunnittele- 
maan ja perustamaan kansallisia turvajoukkoja eli suoje- 
luskuntia. Vähitellen alkoi syntyä myös vallankumouk- 
sellisia punakaarteja. Tässä tilanteessa senaatti päätti sää- 
tää asevelvollisuuslain, jonka valmistelu annettiin Soti- 
laskomitean tehtäväksi. Asetetun toimikunnan sihteerik- 
si määrättiin Kaila. Samanaikaisesti hän johti suojelus- 
kuntien perustamista toimien myös niiden tarkastajana. 
Sotilaskomitea ja suojeluskunnat olivat aluksi salaisia, 
mutta ajan mittaan ne saavuttivat julkisuutta ja muuttui- 
vat » virallisiksi». Sotilaskomiteasta tuli valkoisen armei- 
jan esikunta. Tämän kehitysvaiheen aikana käytännölli- 
sen toiminnan johtolangat olivat »Uudessa metsätoimis- 
tossa». Aktivistien noin 1500 nimeä käsittävään Kailan 
hallussa olleeseen luetteloon sisältyi kolme Siveniä, Ossi, 
Paavo ja Hans. 

Paavo Siven oli aktivistien palveluksessa peitenimellä 
»metsänhoitaja Sandberg». Myös Hans eli Bobi Siven, 
alias Hannu Halonen, sai heiltä yhä enemmän tehtäviä. 
Keväällä 1919 hän toimi opintojensa lomassa Kailan apu- 
laisena. Siirryttyään Repolaan Bobi säilytti kiinteät yh- 
teydet Kailaan ja Uuteen metsätoimistoon» saaden sieltä 
tarvitsemaansa apua. Paavo Susitaival on kirjassaan Akti- 
visti ei hellitä (1981) määritellyt, miten hän ymmärsi akti- 
vismin. Se oli ennakkoluulotonta radikalismia, jonka ai- 
noana toimintamotiivina oli isänmaan vapautta uhkaa- 
vien vaarojen torjuminen. Aktivisti voi toimia ohjeita 
odottamatta ja vaikkapa soluttautua tarvittaessa vihollis- 
tenkin joukkoon ja täyttää siellä tehtävänsä. »Hän on val- 
mis antamaan ankarassa tilanteessa, tuhoa uhkaavan var- 
jon alla oman elämänsä — ja ehkä oman sielunsa — vapau- 
den ja isänmaan puolesta.» 

Poliittisesti monet aktivistit, heidän joukossaan Ossi ja 
Bobi Siven sekä Elmo E. Kaila, antoivat tukensa maalais- 
liitolle. He katsoivat, että maalaisliitto kykenee parhaiten 

yhdistämään eri kansankerrokset, porvarit, sosialistit ja 
talonpojat, suomalais-kansallisten arvojen kannattajiksi. 
Jakaantuminen valkoisiin ja punaisiin oli suuri onnetto- 
muus. Maan itsenäisyys on pääasia. Bobi Sivön piti tästä 
aiheesta puheitakin maalaisliiton sekä eräiden järjestöjen 
juhlissa. Samasta syystä johtui, että Sivönit, niin kuin 
Kailakin, suhtautuivat kriittisesti Mannerheimin valin- 
taan valtion päämieheksi. Jääkärit vieroksuivat muuten- 
kin Venäjällä koulutuksen saaneita upseereja. » Uusi met- 
sätoimisto» levitti kesällä 1918 Bobi Sivönin laatimaa 
kiertokirjettä Mannerheimkö presidentiksi, jossa hänen 
valintansa asetettiin kyseenalaiseksi. Valkoisen armeijan 
kenraalina Mannerheimille kyllä annettiin täysi tunnus- 
tus. Bobi Sivenin kaikki kannanotot tähtäsivät kansakun- 
nan yhtenäisyyden luomiseen ja isänmaan vapauden säi- 
lyttämiseen.!9 

Millainen sitten oli nuoren Bobi Sivenin käsitys Itä- 
Karjalan liittämisestä Suomeen? Siiri Sivön on muistel- 
missaan todennut, että perheen johtotähtenä oli Suomen 
itsenäisyys. Suur-Suomi-aate omaksuttiin vasta myö- 
hemmin. Tosin V.O. Siveniä, Bobin isää, pidettiin Suur- 
Suomi-aatteen miehenä, joten Siiri Sivön tarkoitti huo- 
mautuksellaan ilmeisesti varhaisempia aikoja. Bobi Siv6- 
ninkin käsityksissä on saattanut tapahtua kehitystä, mut- 
ta joka tapauksessa hänen kantansa oli kesällä 1918 täysin 
selvä. Ruokolahden suojeluskunnan juhlassa 9.8.1918 
hän puhui: »Meidän on yhdistettävä hajalleen pirstoutu- 
nut Suomen suku yhdeksi kansaksi. Meidän on ojennetta- 
va kätemme veljillemme Kauko-Karjalassa ja ulonnettava 
rajamme Jäämeren, Vienan ja Äänisen rannoille. Meidän 
on sulatettava heimomme yhdeksi vankaksi rungoksi, 
korjattava sen yhteiskunnalliset epäkohdat, luotava sii- 
hen aineellista hyvinvointia, kylvettävä siihen tietoa, tai- 
toa ja hyveitä sekä oikeuden ja kauneuden rakkautta.» * 
Puhe oli hyvin rakennettu ja sisällöltään innostava. Sa- 
man vuoden toukokuussa Bobi oli mukana isänsä järjestä- 

mässä » Kauko-Karjalan kokouksessa», josta edellä on ker- 
rottu. Hän oli valmis toteuttamaan tehtyjä päätöksiä ja 
toimimaan Karjalan vapausliikkeen hyväksi. Parhaana to- 
distuksena siitä oli hänen ilmoittaumisensa Kuisman joh- 
tamaan Vienan retkikuntaan. 

Palattuaan Vienan retkeltä Bobi kirjoitti Viheriään kir- 
jaansa, jossa edellä mainittu puhekin on, nämä sanat: 
» Vienan-Karjalan sotaretki on ollut minulle valloitusret- 
ki. En kylläkään valloittanut maita ja mantereita, vaan 
paljon tärkeämpää: sisäisiä aatteita ja kokemuksia.» Hä- 
nelle avautui Karjalan kysymys koko laajuudessaan. Saa- 
tuaan pian tämän jälkeen täyteen Viheriän kirjan hän 
merkitsi siihen loppusanat: » Tähän päättyy tämä aika- 
kausi kehityksessäni, innostuksen, romantiikan ja naivi- 
suuden periodi.» Vienan retki muodosti käännekohdan 
Bobi Sivenin elämässä. Hän oli kypsynyt nuorukaisesta 
mieheksi, jolle voitiin uskoa vastuullisia tehtäviä. 

Bobi ei kuitenkaan kokonaan kadottanut romanttista 
kuvaa Karjalasta. Hänen äitinsä Siiri Sivön on tulkinnut 
sitä kauniilla tavalla. Bobi oli kertonut äidilleen nähneen- 
sä Itä-Karjalassa metsässä kulkiessaan mustan lammen, 
jolla uiskenteli ylväs lumivalkoinen joutsen. Näky palasi 
yhä uudelleen hänen mieleensä. Sen perusteella Siiri Si- 
ven kirjoitti runon, jolle hän antoi nimen Ilmestys. 


Sinä näit sen: satujen joutsenen 
Kätkössä korpien jylhien, 
Kauko-Karjalan kankahilla. 


Sinä näit sen soutavan hiljalleen 
Metsälampea mustaa kierrellen 
Syysauringon sammuvan alla. 


Kelohongat ne rannoilla huminoi 


Kuin urkujen hyminä soitto soi 
Hetki pyhä on Karjalan mailla. 


2 


Ennen Repolaan lähtöään Bobi Siven julkaisi Suunta- 
nimisessä poliittisessa viikkolehdessä artikkelin Imperia- 
lismi ja Kauko-Karjalan kysymys. Hän kirjoitti sen »Karja- 
lan henkisen herätyksen puolesta». On tapahduttava ka- 
levalaisen hengen renessanssi ja Karjala on nostettava 
muun Suomen kehitystasolle. Aate Suur-Suomesta toteu- 
tuu tältä pohjalta. Suunta oli vanhasuomalaisten aktivis- 
tien perustama maanpuolustus- ja heimohenkinen julkai- 
su, jota jotkut myöhemmät tutkijat ovat kutsuneet myös 
äärioikeistolaiseksi. Se ilmestyi 1919—1925 ja sen päätoi- 
mittajia olivat Yrjö Ruuth (Ruutu), Kai Donner ja Eino 
Tikkanen. Suuntaa edelsi 1918 Nykyaika. 

Bobi Sivenin aatemaailmassa oli keskeinen sija Suur- 
Suomella ja Suomen kansan eheyttämisellä. Sen sijaan 
»ryssänviha», jota on pidetty jälkiaktivistien ja nousevan 
AKS:n tuntomerkkinä, oli hänelle vieras. Hän käytti sitä 
kirjoituksissaan harvoin, toisin kuin esimerkiksi Elmo E. 
Kaila. »Ryssänvihaa» kansallismielisen nuorison tun- 
nuksena helposti liioitellaan, koska se on käsitteenä hou- 
kutteleva ja tehoava. Kun sitä aikanaan käytettiin, siihen 
sisältyi idästä tulevan vaaran ja erityisesti bolsevismin 
pelko. Isänmaa oli varjeltava tältä vaaralta. Bobi Sivönin 
luonteeseen ei sopinut karkea kielenkäyttö, vaan hän il- 
maisi itseään mieluummin myönteisesti ja asiallisesti.!! 

Bobi Sivenille oli myönnetty seuraavat kunniamerkit: 
IV luokan vapauderristi kansalaisansioista 8.7.1918, ken- 
raalimajuri R. von der Goltzin myöntämä Kriegsver- 
dienst-Medaille 6.12.1918 ja Rote Kreutz-Medaille 3. 
Klasse 20.11.1919. Toimen Poikien. kunniakansalaisuus 
on mainittu aikaisemmin. Lisäksi Sivenillä oli todistukset 
kuulumisesta suojeluskuntaan ja osallistumisesta Vie- 
nan-Karjalan retkelle. Tällaiset huomionosoitukset ja to- 
distukset ovat 20-vuotiaalle nuorelle miehelle harvi- 
naisia. i 

Repolan nimismiehenä 


Saavuttuaan Repolaan Bobi Siven ryhtyi tarmokkaasti 
työskentelemään yhteiskunnallisten epäkohtien poista- 
miseksi, sivistystoiminnan edistämiseksi ja heimoushen- 
gen elvyttämiseksi, kuten hän ohjelmansa määritteli. Tar- 
koituksena oli liittää Repola samoin kuin Porajärvikin 
aatteellisin ja hallinnollisin sitein Suomeen. Siven tiesi 
pitäjien asukkaiden sitä odottavan. Kun tätä aikaa hänen 
kuolemansa jälkeen arvioitiin, tapahtui se seuraavasti: 
hallintoelimet pantiin järjestykseen, kouluja perustettiin, 
leipää jaettiin, köyhiä autettiin, maanviljelystä ja talou- 
dellista toimintaa edistettiin ja bolsevismin vaaraa vas- 
tustettiin. Repolan taloudellinen tila osoitti vuoden 1920 
aikana paranemisen merkkejä. Bobi Siven saavutti no- 
peasti repolalaisten ystävyyden ja luottamuksen. 
Suomen hallintoviranomaiset aiheuttivat Sivenille mo- 
nia hankaluuksia koettaessaan jarruttaa hänen uudistus- 
intoaan. He eivät voineet hyväksyä Repolan nimismiehen 
kaikkia toimenpiteitä. Esimiehet antoivat lupauksia, mut- 
ta eivät toteuttaneet niitä, niin kuin Siven asian tulkitsi. 
Kansliapäällikkö Iivo Härkönen lähetti maaliskuussa 
1920 hänelle kirjelmän, jossa huomautettiin, että nimis- 
miehen on keskityttävä omiin tehtäviinsä eikä sekaannut- 
tava muihin asioihin. Liitteenä oli nimismiehen ohje- 
sääntö. Ikävän selkkauksen aiheutti Suomen metsähalli- 
tuksen leväperäisyys tunnottomien asiamiesten hoidet- 
tua metsähakkuita vastoin sopimuksia. Tästä syntyi eri- 
mielisyyksiä myös Itä-Karjalan toimituskunnan kanssa. 
Sivenin oli toimituskunnan edustajana valvottava metsä- 
kauppoja. Eräät henkilökysymyksetkin herättivät arvos- 
telua. Karjalaan lähetetyt virkamiehet ja opettajat eivät 
täyttäneet heille asetettuja vaatimuksia. Härkönen joutui 

julkisesti vastaamaan tähän arvosteluun. 

Bobi Siv6nin intomielisyyttä eivät voineet hyväksyä 
myöskään kaikki Repolassa ja Porajärvellä toimineet suo- 
malaiset sotilashenkilöt ja virkailijat. Eräät upseerit pa- 
heksuivat sitä, että asevelvollisuutta suorittava nuori 
korpraali oli määrätty hoitamaan nimismiehen tehtäviä. 
Asevelvollisuus kesti kaikkiaan puolitoista vuotta. Up- 
seerien tekemä valitus ei kuitenkaan johtanut tulokseen. 
Sivenin arvosteltua Mikko Terhoa elintarvelautakunnan 
tilien johdosta tämä lähetti heinäkuussa 1920 Itä-Karjalan 
toimituskunnalle kirjelmän, jossa hän syytti Siveniä elä- 
mänkokemuksen ja arvostelukyvyn puutteesta. Sivön oli 
käyttänyt väenkokouksissa harkitsemattomia, epäasialli- 
sia ja hyökkääviä puheenvuoroja sekä sekaantunut häirit- 
sevästi asioihin, jotka eivät hänelle kuuluneet. Terhon 
kirjelmä sisälsi katkeria syytöksiä. Itse hän oli uskollinen 
Karjalan ystävä, mutta hän ei voinut hyväksyä Sivenin 
aggressiivisuutta eikä hänen suunnitelmiaan aseellisesta 
toiminnasta. Selvitettäessä Terhon syytöksiä kävi ilmi, 
että eräät muutkin pitivät Siveniä liian nuorena ja koke- 
mattomana. 

Selostaessaan Repolan tilannetta ulkoasiainministe- 
riölle Itä-Karjalan toimituskunta sanoi olleensa tietoinen 
Sivönin virallisesta politiikasta poikkeavista lausunnois- 
ta, mutta se ei ollut katsonut tarpeelliseksi ryhtyä niiden 
johdosta toimenpiteisiin. Hänelle oli sekä kirjallisesti että 
suullisesti selitetty, miksi Itä-Karjalan politiikka ei ole 
voinut olla »täysiohjelmaista», ja häntä oli kehotettu toi- 
mimaan varovaisemmin. Terhon kirjelmän johdosta oli 
pyydetty selitys Siveniltä ja lausunto Repolan komennus- 
kunnan päälliköltä, vänrikki Kaarlo Hurmeelta. Siven piti 
Terhon syytöksiä omituisina ja torjui ne hienovaraisesti, 
mutta päättävästi. Hurmeen mielestä Sivönin eräät kan-, 
nanotot olivat olleet tarpeettoman rohkeita ja idealistisia. 
Ne johtuivat »nuoruuden harkitsemattomuudesta ja hä- 
nelle ominaisesta itsevarmuudesta». Samaa oli sanonut 

Hurmeen edeltäjä, jääkäriluutnantti Juho Saaristo. Toimi- 
tuskunta lähetti asiasta selonteon myös ministeri Holstil- 
le. Siinä se arvosteli Sivöniä, mutta tunnusti samalla hä- 
nen ansionsa ja saavuttamansa kansansuosion. Esitetty 
arvostelu ei antanut aihetta enempiin toimenpiteisiin. 

Pahin uhka Sivönin mukaan tuli kuitenkin venäläisten 
taholta. Sen rinnalla ei muulla ollut merkitystä. BolScevi- 
kit aloittivat talvella 1920 hyökkäyksen kohti Porajärveä 
ja heidän tavoitteenaan oli myös Repola. Vallinneista tun- 
nelmista Bobi Siven kertoi kirjeissään äidilleen Helsin- 
kiin. Helmikuussa (25.2.1920) Bobi oli vielä levollinen 
ja uskoi Porajärven puolustajien selviytyvän. Hän kuiten- 
kin odotti Suomesta lisää apua. Seuraavissa kirjeissään 
Bobi kertoi vihollisen edenneen ja taistelujen kiihtyneen, 
mutta silti hän oli optimistinen. Apujoukkoja oli tulossa. 
Maaliskuun lopulla muuttui tilanne jo vaaralliseksi. 
Venäläiset olivat muutaman kilometrin päässä Porajär- 
ven kirkolta ja pohjoisessa oli toinen bol3evikkiosasto 
vallannut Uhtuan. Vihollisten joukossa oli nähty kiinalai- 
siakin. Repolan asukkaat olivat alkaneet pelätä, ja Siven 
epäili, uskaltaisivatko he lainkaan tarttua aseisiin, jos se 
olisi tarpeen. Masentuneena hän kirjoitti: »Suur-Suomi 
-aate on nyt kärsinyt täydellisen haaksirikon. En usko, 
että suomalaiset voivat enää koskaan unelmaansa toteut- 
taa.» (Kirje 22.3.1920.) 

Ei kestänyt kuitenkaan kuin pari viikkoa, kun Bobi 
ilmoitti äidilleen, että »kaikki vaara on ohi». Bolöevikit 
olivat alkaneet vetäytyä pois. Rukajärvellä oli ollut noin 
1500 miestä valmiina marssimaan Repolaan, mutta muo- 
nan puute, kelirikko ja rukajärveläisten passiivinen vasta- 
rinta panivat heidät vetäytymään. Nyt Siven suunnitteli 
uudistuksia Repolan ja Porajärven hallintoon ja oli tulos- 
sa Helsinkiin selostamaan niitä Itä-Karjalan toimituskun- 
nalle. Hän odotti siltä taholta entiseen tapaan vastustusta, 
mutta siitä huolimatta oli yritettävä. Päällimmäisenä huo- 
lena olivat kuitenkin omat opinnot. Hän tulisi pyytä- 

mään virkaeron ja ryhtyisi opiskelemaan joko Helsingissä 
tai ulkomailla. »Suoritettuani asevelvollisuuteni jätän 
Karjalan ja myös politiikan.» Ensiksi hän kuitenkin tahtoi 
toteuttaa suunnittelemansa hallinnolliset uudistukset. 
(Kirje 5.4.1920.) Opintojen jatkamista hän pohti koko seu- 
raavan kesän. Syksyn tultua hän ilmoitti kirjoittaneensa 
eroanomuksenkin, mutta siitä huolimatta hän yhä uudel- 
leen palasi Repolan asioihin. Niitä hän ei voinut jättää 
keskeneräisinä seuraajilleen. 

Bobia murehdutti Karjalan kurja tila. BolSevikit olivat 
vieneet miehiä rintamalle ja naisia pakkotyöhön, minkä 
vuoksi ei kannattanut panna toimeen kansanäänestystä. 
Kansallismieliset halusivat äänestystä Itä-Karjalan kohta- 
losta, joka oli rauhanneuvottelujen johdosta tullut yhä 
ajankohtaisemmaksi. Se kuului myös suomalaisten rau- 
hanneuvottelijoiden ohjelmaan. Myöskään karjalaisten 
oma kansallistunto ei Bobin mielestä ollut tarpeeksi voi- 
makas, jotta he olisivat kyenneet puolustamaan oikeuksi- 
aan. Syyskesällä oleskeli Repolassa jonkin aikaa Bobin 
nuorempi sisar Anna. Hänen välityksellään kotiväki ja 
lähiystävät voivat saada yksityiskohtaisia tietoja »Karja- 
lan korvesta». Bobia harmitti, ettei hän osannut järjestää 
Annalle enemmän huvia ja ajankulua. (Kirje 1.9.1920.) 
Hän kehotti omaisia kääntymään Elmo E. Kailan ja mais- 
teri Toivo Kaukorannan puoleen, mikäli he halusivat to- 
dellisia tietoja Itä-Karjalan tilanteesta. Huhupuheisiin ei 
kannata uskoa.!? 

Bobi Sivön huomasi pian, että suomalaisten toimenpi- 
teiltä puuttui pohja niin kauan kuin Repolan ja Porajär- 
ven valtiollinen kohtalo oli ratkaisematta. Ratkaisu ta- 
pahtuisi rauhanneuvotteluissa. Pääasiaksi muodostui sen 
tähden taistelu Repolan ja Porajärven pysyttämiseksi 
Suomen yhteydessä ja yleisen mielipiteen vakuuttami- - 
nen sen välttämättömyydestä. Taistelu kiihtyi, kun rau- 
hanneuvottelut alkoivat. Siitä huolimatta Sivön jatkoi 
ponnistelujaan myös kunnallishallinnon kehittämiseksi 

ja elinkeinoelämän kohottamiseksi saaden vaikeutunees- 
sa tilanteessa osakseen entistä enemmän luottamusta. Pi- 
täjien johtohenkilöt ryhtyivät määrätietoisesti etsimään 
apua Suomesta saavuttaen siinä myös tuloksia. Suurin 
ongelma oli yhä edelleen leipä. Kaikki näkivät, että hei- 
dän nimismiehensä koetti ajaa heidän parastaan. Nuoruu- 
destaan huolimatta Sivenistä tuli lyhyessä ajassa heidän 
johtajansa.!9 

Venäjä oli 4.1.1918 tunnustanut ensimmäisten valtioi- 
den joukossa Suomen itsenäisyyden, mutta suhteet Suo- 
meen olivat vaikeutuneet kansalaissodan vuoksi. Venä- 
läisiä joukkoja oli ollut tappion kärsineiden punaisten 
puolella. Sodan päätyttyä Suomi koetti välttää konflikteja 
lähettämällä Itä-Karjalan retkille ja Viroon vain vapaaeh- 
toisia joukkoja. Rajoja koskevat erimielisyydet oli ratkais- 
tava rauhanneuvotteluissa. Tarton neuvottelut aloitettiin 
12.6.1920 ja saatiin päätökseen neljän kuukauden kulut- 
tua 14.10.1920. Suomen rauhanvaltuuskuntaa johti J.K. 
Paasikivi. Suomalaiset neuvottelijat omaksuivat kannan, 
jonka mukaan Repola ja Porajärvi kuuluivat Suomeen. 
Näiden kuntien väestölle voitaisiin antaa kansainvälisen 
valvonnan alaisena tilaisuus ilmaista siitä uudelleen kan- 
tansa. Koko Itä-Karjalan kysymys oli jätettävä kansanää- 
nestyksen ratkaistavaksi. Neuvottelijat pitivät toivottava- 
na myös Petsamon liittämistä Suomeen. Muita itärajaa 
koskevia vaatimuksia heillä ei ollut. Tarttoon matkusti 
myös kolme Itä-Karjalan väliaikaisen hallituksen edus- 
tajaa. 

Neuvotteluissa kävi kohta ilmi, etteivät venäläiset hy- 
väksyneet suomalaisten kantaa. Repola ja Porajärvi olivat 
Neuvosto-Venäjälle strategisesti tärkeitä, niin he sanoi- 
vat, ja kansojen itsemääräämisoikeus oli Itä-Karjalassa 
toteutettu, kun sinne oli perustettu autonominen työkan- 
san kommuuni. Sen perustamisasiakirja päivättiin 
7.6.1920 ja perustava kokous pidettiin 1.7.1920. Kom- 
muunin johtoon kutsuttiin suomalainen Edvard Gylling. 

Käytännössä kommuunin tehtävänä oli soveltaa neuvos- 
tojärjestelmä Itä-Karjalaan. Kommuuni ryhtyi harjoitta- 
maan karkeaa propagandaa Suomesta tulleita valkoisia 
valloittajia ja heidän ystäviään vastaan. Pakolaisia se ke- 
hotti palaamaan takaisin kotiseudulleen. Venäläiset neu- 
vottelijat huomauttivat, ettei Suomikaan ole noudattanut 
itsemääräämisoikeutta Ahvenanmaalla. Oikeuden sovel- 
tamista Itä-Karjalassa he pitivät Neuvosto-Venäjän si- 
säisenä asiana. 

Molempien osapuolien pysyessä kannassaan esitettiin 
sovitteluratkaisuna Repolan ja Porajärven säilyttämistä 
Venäjän osana ja Petsamon liittämistä Suomeen. Tasaval- 
lan presidentti K.J. Stählberg asettui jo varhaisessa vai- 
heessa tälle kannalle, kun sen sijaan maan hallitus piti 
vielä syyskuun alussa (6.9.1920) kiinni alkuperäisestä 
kannastaan. Ulkoasiainministeri Holsti kuunteli karja- 
laisten toivomuksia neuvottelujenkin aikana, mutta mi- 
tään lupauksia hän ei voinut antaa. Erilaisten ratkaisuesi- 
tysten vuoksi suomalaisten neuvotteluasemat heikkeni- 
vät mitä lähemmäksi lopullista päätöshetkeä tultiin. Rau- 
hanneuvottelujen kulkua ei ole tässä yhteydessä aiheel- 
lista tarkemmin selostaa.! 

Repolassa ja Porajärvellä odotettiin myönteistä ratkai- 
sua loppuun asti. Kuntien johtomiehet kääntyivät sekä 
Suomen hallituksen että suurvaltojen puoleen ja tekivät 
myös omia suunnitelmia asemansa turvaamiseksi. Siinä 
he saivat tukea Suomessa olevilta ystäviltään. Bobi Siven 
oli kaikessa aktiivisesti mukana. Toimenpiteisiin kuului 
myös aseelliseen vastarintaan varustautuminen. Sivönin 
mielestä tilanne oli niin vakava, että bol&evikkien toimen- 
piteisiin oli vastattava aseita käyttäen. Sissijoukkojen tu- 
lisi vallata Viena ja Pohjois-Aunus. Ellei bol3$evismin voi- 
mistumista estetä, se hävittää Karjalan lahjakkaan kan-- 
san. Tästä Siven kirjoitti Holstille henkilökohtaisen salai- 
sen kirjeen jo 15.6.1920. Ministeri oli siis tällaisista suun- 
nitelmista tietoinen, mutta hän reagoi niihin vasta sitten, 

kun ne rauhanneuvottelujen valossa osoittautuivat vaa- 
rallisiksi. Silloin oli Repolaan ennätetty hankkia sissitoi- 
mintaa varten aseitakin. Palaamme tähän kysymykseen 
kohta lähemmin. !9) 

Tarton rauhanneuvottelujen lähetessä syksyllä loppu- 
aan Repolan ja Porajärven edustajat koettivat tehdä vielä 
voitavansa. Tärkeimpiä toimenpiteitä oli kuntien lähetys- 
tön käynti 10.9.1920 Suomen hallituksen puheilla Hel- 
singissä. Lähetystö totesi, että kuntien jäädessä Neuvosto- 
Venäjän hallintaan niiden väestöä tulee muuttamaan 
Suomeen, mikäli se suinkin on mahdollista. Muuten heitä 
uhkaa tuho. Suomen hallituksella on nyt viimeinen tilai- 
suus vaikuttaa siihen, ettei näin pääse tapahtumaan. Mo- 
lemmin puolin olisi paras ratkaisu, että Repola ja Porajär- 
vi saisivat liittyä Suomeen. Kommunismin pelko oli suuri 
eivätkä lähetystön jäsenet luottaneet Karjalan työkansan 
kommuunin lupauksiin autonomiasta. 

Tämän jälkeen pidettiin 21.9.1920 Repolassa kunnan 
edustajakokous, jonka päätös kuului: »Repolan väestö py- 
syy horjumatta ja yksimielisesti 31.8.1918 Repolan kun- 
nan tekemän Suomeen liittymispäätöksen kannalla ja no- 
jaten kansalliseen itsemääräämisoikeuteen uskoo, että 
Suomi estää Tarton rauhanneuvotteluissa kaikin käytet- 
tävissä olevin keinoin Karjalan väestön joutumasta Venä- 
jän punaisen laavavirran pyörteisiin, varmaan kadotuk- 
seen ja kuolemaan.» Päätöslauselma lähetettiin Suomen 
ulkoasiainministerille ja Suomen tietotoimistolle. Repo- 
lan edustajakokouksen puheenjohtajana toimi nimismies 
Sive6n.19) 

Syyskuussa 1920 kokoontui Helsingissä joukko arvo- 
valtaisia karjalaisia ja heidän ystäviään suunnittelemaan 
toimintaa tämän kovia kokeneen heimon hyväksi. Perus- 
tetun toimikunnan puheenjohtajaksi valittiin professori 
EN. Setälä ja jäseniä olivat Santeri Alkio, Santeri Ivalo, 
Kai Donner, Herman Stenberg ja Toivo Kaukoranta. Sa- 
massa ystäväpiirissä syntyi 10.10.1920 Karjalan Liitto — 

Pro Carelia. Sitä johti Setälä ja mukaan tulivat edellä 
mainittujen lisäksi mm. P.E. Svinhufvud, Eirik Hornborg, 
Samuli ja Walde Sario sekä Harald Äkerman. Liiton toi- 
minnanjohtajaksi kutsuttiin Kaukoranta. Karjalan Liitto 
ryhtyi organisoimaan järjestelmällisiä työmuotoja, mutta 
aseellista toimintaa se ei hyväksynyt. Päinvastoin se ke- 
hotti luopumaan kaikista sellaiseen tähtäävistä hankkeis- 
ta. Poliittisista puolueista sosiaalidemokraatit pidättyivät 
puuttumasta Karjalan kysymykseen, kun taas oikeisto- 
puolueiden keskuudessa esiintyi halua itärajan tarkista- 
miseen. Vähitellen puoluejohtajat kuitenkin kallistuivat 
Tarton kompromissiratkaisun kannalle, koska rauhan 
saavuttamista ei haluttu asettaa uhanalaiseksi.!”) 

Bobi Siven otti huomioon, kuten sanottu, myös aseelli- 
sen vastarinnan mahdollisuuden. Kun venäläisten rau- 
hanneuvottelijoiden kannasta tuli kesällä 1920 ensim- 
mäisiä tietoja, Siven asettui yhteyteen Itä-Karjalan vapaa- 
joukkojen päällikön, jääkärikapteeni Karl Henrichssonin 
kanssa. Hänet tunnettiin nimellä Mata, minkä hän otti 
myöhemmin viralliseksikin nimekseen. Bobi Siven ja 
Henrichsson-Mata laativat suunnitelman Karjalan va- 
pauttamiseksi sotilaallisin toimin. Joukot koostuisivat 
karjalaisista sekä Suomesta tulevista vapaaehtoisista. 
Pääjoukon muodostaisivat Karjalan pakolaiset. Toiminta 
suuntautuisi Itä-Karjalan sotilaallisesti tärkeimpiin koh- 
teisiin ja sitä johdettaisiin Repolasta käsin. Siven ja Mata 
lähettivät suunnitelmansa elokuussa ulkoasiainministe- 
riöön, missä se kohtasi, kuten arvata saattaa, päättävää 
vastustusta. Sitä pidettiin liian optimistisena ja myös vaa- 
rallisena, koska silloisessa tilanteessa oli edettävä neuvot- 
telemalla eikä aseilla uhaten. 

Siven ja Mata eivät kuitenkaan luopuneet suunnitel- 
mastaan. He kutsuivat sitä »Karhunpesäsuunnitelmak- 
si». Saadakseen aseita he kääntyivät Elmo E. Kailan jä 
Suunta-lehden toimituskunnan eli Suunta-ryhmän puo- 
leen. Kailan toimisto ryhtyi välittömästi hankkimaan ki- 

väärejä ja ammuksia ja toimitti niitä Lieksan kautta Repo- 
laan, missä Siven otti ne vastaan. Paavo Siven, joka Bobin 
kuoltua matkusti Repolaan selvittämään asevarastoja, il- 
moitti, että sinne oli kuljetettu 600 kivääriä ja noin 
100.000 patruunaa. Hän löysi Bobin ja Kailan käyttämän 
salakirjoituksen avaimen ja pystyi saamaan selville asei- 
den määrät ja sijoituspaikat. Sitä koskevan kirjeenvaih- 
don hän otti haltuunsa. Aseita oli saatettu hankkia muita- 
kin teitä, koska niiden lukumäärä eri lähteissä vaihtelee. 
Selvityksen Repolan vasejutusta» antoi myös ulkoasiain- 
ministeriön virkamies, varatuomari Arne Broms, joka lä- 
hetettiin valvomaan suomalaisten poistumista Repolasta. 

Ministeri Holsti tunsi tämänkin suunnitelman heti sen 
valmistumisvaiheessa, mutta selvästi kielteisesti hän 
suhtautui siihen vasta saatuaan tiedon aseiden hankkimi- 
sesta. Sen hän sai Moskovan kautta! Suomen hallituksen 
asenteesta Karjalan kysymykseen Bobi Siven kirjoitti: 
»Holstilla oli sentään sydäntä, mutta Stählberg oli kuin 
jäävuori.» Kun tieto Repolan asevarastoista levisi julki- 
suuteen, Holsti määräsi aseet välittömästi takavarikoita- 
viksi. Ulkoasiainministeriö otti aseelliseen toimintaan 
ehdottoman kielteisen kannan, ja myös Siv6niä avusta- 
neet aktivistipiirit luopuivat aseiden hankkimisesta. 
Aseisiin turvautuminen oli rauhanneuvottelujen onnis- 
tumisen kannalta liian vaarallista!) 

Tieto Tarton rauhansopimuksesta oli Repolan ja Pora- 
järven asukkaille tyrmistyttävä. He osasivat sellaista kyllä 
odottaa, koska he olivat tietoisia neuvottelujen kulusta. 
Ministeri Holsti oli mahdollisesta lopputuloksesta etu- 
käteen = kirjallisesti ilmoittanut kuntien edustajille 
(5.10.1920). Siitä huolimatta päätös aiheutti katkeran pet- 
tymyksen. Monet olivat toivoneet, että tulos lopullista 
ratkaisua tehtäessä vielä muuttuisi. 14.10.1920 päivätyn 
rauhansopimuksen 10. ja 11. artiklan mukaan Repola ja 
Porajärvi palautettiin Venäjän valtakunnan yhteyteen ja 
liitettiin Arkangelin ja Aunuksen kuvernementtien karja- 

laisen väestön muodostamaan ja kansallista itsemäärää- 
misoikeutta nauttivaan Itä-Karjalan autonomiseen aluee- 
seen. Suomen oli poistettava sotajoukkonsa näistä kun- 
nista. Niiden asukkaille taattiin täydellinen valtiollinen 
amnestia ja oikeus palata kotiseudulleen. Sopimuksen 
mukaan Itä-Karjalan suomalaisella väestöllä tuli olemaan 
autonomia. Petsamon alue puolestaan liitettiin Suo- 
meen!) 

Suomen eduskunta hyväksyi rauhansopimusta koske- 
van lain 1.12.1920 ja ratifioimisasiakirjat vaihdettiin 
Moskovassa 31.12.1920. (Suomen asetuskokoelma 20— 
21/1921.) Sopimuksen täytäntöönpanoon liittyneet toi- 
menpiteet siirtyivät vuoden 1921 alkupuolelle. Suomi 
vei Itä-Karjalan kysymyksen 1922 vielä Kansainliiton 
käsiteltäväksi, mutta se ei muuttanut tulosta. 

Repola ja Porajärvi nousivat esille vielä kerran loka- 
kuussa 1939 pidetyissä Moskovan neuvotteluissa, jotka 
johtivat talvisodan syttymiseen. Neuvostoliitto esitti sil- 
loin Suomelle raskaita vaatimuksia, mutta lupasi kor- 
vaukseksi 5529 km? alueita Repolasta ja Porajärveltä. 
Suomi ei voinut vaatimuksiin suostua. Moskovassakin 
oli Suomen neuvottelijana Paasikivi. 

Repolan ja Porajärven asukkaiden suunnitelmat aseel- 
lisesta vastarinnasta eivät Tarton rauhansopimuksen joh- 
dosta lamaantuneet, vaan pikemminkin tehostuivat. Siitä 
osoituksena oli Repolan toimikunnan puheenjohtajan 
Pekka Kyöttisen käynti Toivo Kaukorannan luona Helsin- 
gissä. He sopivat värväystoiminnan aloittamisesta, mikä 
tapahtuisi siten, että Kailan »metsätoimistosta» tilattai- 
siin parisataa tukkilaista metsätöihin Repolaan. Tästä jä- 
tettiin anomus sisäasiainministeriölle. Hankkeen toteut- 
taminen oli kuitenkin hankalaa, koska asetoimitukset 
kuivuivat kokoon. Bobi Sivönkin lievensi kantaansa. Ra- 
portissaan ulkoasiainministeriölle 28.11.1920 hän täh- 
densi, että Karjalan kysymystä on koetettava hoitaa rau- 
hanomaisin keinoin. Jos siinä ei onnistuta, »on viimeise- 

nä hätäkeinona turvauduttava aseisiin». Silloinkin on ol- 
tava takeita vastarinnan onnistumisesta. Sivön lopetti ra- 
porttinsa: » Repolan sisäinen kehitys on tällä haavaa var- 
memmalla pohjalla kuin koskaan aikaisemmin.» 
Aseiden kuljetuksen ja varastoinnin Siven piti salassa 
eikä suostunut kenellekään ulkopuoliselle ilmaisemaan, 
mistä ne oli saatu. Hän ei kuitenkaan kieltänyt asevarasto- 
jen olemassaoloa, kun ulkoasainministeriö sitä häneltä 
tiedusteli. Ilmoittaessaan tästä Siven liitti kirjeeseen ero- 
anomuksensa ministeriön palveluksesta, jota kuitenkaan 
ei ennätetty käsitellä ennen hänen kuolemaansa. Kirje oli 
päivätty 6.1.1921. Äidilleen Bobi avoimesti myönsi ylit- 
täneensä hänelle myönnetyt valtuudet, mutta hän otti 
kaiken vastuulleen ja piti aseiden hankkimista oikeana 
toimenpiteenä. (Viimeinen kirje äidille 11.1.1921.) Val- 
mistautuminen aseelliseen vastarintaan oli repolalaisille 
kysymys elämästä ja kuolemasta, koska muuten oli edessä 
tuho. Vapauden turvaamiseksi oli käytettävä viimeisiä 
keinoja. Metsäsissitoiminta oli valmis alkamaan. Tähän 
viittasi Paavo Sivenin toteamus kauppias Maurasen ko- 
dissa Bobin kuoleman jälkeen: »Suomen hallitus ei aavis- 
takaan, mitä täällä Repolassa vielä pannaan toimeen.»?9 
Odotettavissa olevan rauhansopimuksen mielialoja ku- 
vaa Repolassa 7.10.1920 päivätty ja Suunta-lehdessä mar- 
raskuussa julkaistu kirjoitus »Irredentapolitiikkamme tu- 
lokset Tarton neuvotteluissa». Siinä todetaan voimakkain 
sanoin, ettei väestö hyväksy Tarton neuvottelujen esityk- 
siä. Repolassa on valittu jäsenet 12-henkiseen toimikun- 
taan, jolle »valtiovalta» tulee pahimman toteutuessa siir- 
tymään. Uudistettu toimikunta antoi heti julistuksen itse- 
määräämisoikeuden puolesta. Siinä sanottiin, että »Suo- 
mella on kyllä oikeus kieltäytyä ottamasta Repolaa valta- 
kuntansa yhteyteen, mutta ei päinvastoin oikeutta liittää 
sitä sopimuksen kautta Venäjään, josta Repola on 
31.8.1918 tapahtuneella kansanäänestyksellä julistanut 
eronneensa». Kirjoitus päättyy: »Onko Suomen pakotet- 

tava Repola alistumaan Tarton konferenssin päätöksiin?» 
Kirjoitus tuskin voi olla lähtöisin kenenkään muun kuin 
Bobi Sivenin kynästä. Se on talletettu hänen kirjoitusten- 
sa joukkoon.?) 

Pöytäkirja Repolan toimikunnan kokouksesta 16.— 
17.11.1920 osoittaa, millainen asema Sivönillä tässä kriit- 
tisessä vaiheessa Repolassa oli. Hän oli juuri palannut 
neuvottelumatkalta Helsingistä, minkä pohjalta hän esitti 
pitkän selostuksen Karjala-kysymyksestä ja erityisesti Re- 
polan tilanteesta. Sen jälkeen käytiin useita tunteja kestä- 
nyt keskustelu toimenpiteistä, joihin olisi ryhdyttävä. 
Koska Itä-Karjalan toimituskunta oli ilmoittanut Sivenil- 
le, että hänen nimismiehen toimensa päättyy 12.11.1920 
ja hänestä tulee ulkoasiainministeriön edustaja Repolaan 
ja Porajärvelle, hän pyysi uuden asemansa vuoksi eron 
toimikunnasta. Se Sivenille myönnettiin ja pöytäkirjaan 
merkittiin kiitokset hänen tulosrikkaasta ja korvaamatto- 
masta työstään. Samalla hänelle annettiin oikeus osallis- 
tua edelleenkin toimikunnan kokouksiin.?9 

Kaikesta näkyy, että Bobi Siven oli saavuttanut repola- 
laisten jakamattoman luottamuksen. Eräs hänen ystävis- 
tään oli Omeliassa asunut runonlaulaja Konoi Kyöttinen, 
Pekka Kyöttisen isä. Bobi oli Konoin uskollinen kalatove- 
ri ja väsymätön kuuntelija. Konoi puolestaan piti Bobia 
rehdin ja tarmokkaan miehen esikuvana ja oli hänen suuri 
ihailijansa. Kauniimpaa muistoa ei kenellekään voinut 
Bobista jäädä. Konoi Kyöttinen pakeni monien muiden 
mukana Suomeen, missä hän asui Kontiolahden Lehmos- 
sa. Hän oli syntynyt 1851 ja kuoli 84-vuotiaana 1935 
Kyminlinnan pakolaishuoltolassa.?9) 

Toinen Bobi Sivenin repolalaisia ystäviä oli rovasti Mi- 
kael Fiilin. Hän oli kotoisin Kaskesojan vepsäläiskylästä 
Soutjärveltä ja toimi vuoden 1919 alusta kirkkoherrana 
Repolassa. Kirkkoneuvosto oli erottanut entisen venäläis- ' 
mielisen kirkkoherran ja hänen apulaisensa ja kutsunut 
kirkkoherraksi Fiilinin, joka oli silloin pappina Lusmas- 

sa. Apulaiseksi tuli pastori Grigori Pantsu Liperistä. Sivön 
sai Fiilinin välityksellä vaikutuksia ortodoksisesta kir- 
kosta ja kristillisyydestä. Hän uskoi Fiilinille myös suun- 
nitelmansa itsemurhasta, joka oli hänen mielestään ainoa 
tapa sovittaa Tarton rauhan ja Suomen ulkoasiainminis- 
teriön kannanottojen aiheuttamat ristiriidat. Fiilin kehot- 
ti Sivöniä ehdottomasti luopumaan näistä aikeista, koska 
ne olivat Jumalan tahdon vastaisia. Säilyttämällä elämän- 
sä Siven voi vielä kauan toimia Karjalan hyväksi. Itsemur- 
ha, joka kuitenkin toteutui, oli Fiilinille järkyttävä koke- 
mus. Tilanteen Repolassa kärjistyttyä hän lähetti per- 
heensä Lieksaan ja tuli itse myöhemmin salojen halki 
perässä. Joensuun kreikkalaiskatolinen seurakunta valitsi 
Fiilinin 1923 kirkkoherrakseen.? 

Kun Tarton rauhansopimus tuli käsiteltäväksi Suomen 
eduskunnassa, Repolan toimikunta lähetti eduskunnalle 
vielä sähkeen: »Repolan rahvas pyytää, ettei eduskunta 
solmisi rauhaa, jossa Karjalalle luetaan kiduttava kuole- 
mantuomio. Tiedämme, että pyydämme veljeskansalta 
paljon, enemmän kuin olemme ansainneet, mutta äärim- 
mäinen inhimillinen hätä pakottaa meidät rukoilemaan 
armoa.» Eduskunnassa rauhansopimuksen vastustajia oli 
27. Myös julkisuudessa sopimus herätti voimakasta ar- 
vostelua. Sitä vastustivat mm. P.E. Svinhufvud ja E.N. 
Setälä. Rauhansopimusta koskevan lain tultua hyväksy- 
tyksi Repolan toimikunta lähetti 14.12.1920 Suomen hal- 
litukselle kirjelmän, jossa se lausui kiitokset nauttimas- 
taan suojeluksesta ja kokemistaan sosiaalisista uudistuk- 
sista. »Repola on saanut nauttia Suomen sotilaallista suo- 
jaa, jonka aikana laskettiin sen oman kansallisen elämän 
perusta.»?5) 

Sivenin jätettyä nimismiehen tehtävät hoiti niitä vii- 
meisinä viikkoina Jalmari Takkinen. Sivön oli ottanut 
alikersantti Takkisen apulaisekseen. Hänet tunnettiin sit- 
temmin sissipäällikkö Ilmarisena, millä nimellä hän on 
julkaissut muistelmakirjankin. Takkinen oli osallistunut 

Itä-Karjalan retkikuntiin ja tunsi hyvin sikäläisiä oloja. 
Kun Bobi Siven oli kuollut, hänet määrättiin Suomen 
ulkoasiainministeriön edustajaksi, kunnes suomalaiset 
helmikuun alussa 1921 poistuivat Repolasta. Sen jälkeen 
Takkinen eli Ilmarinen siirtyi yhdessä Vasili Levosen eli 
Ukki Väinämöisen kanssa johtamaan sissiliikettä. 

Kehityksen edetessä vääjäämättä vastoin Repolan ja Po- 
rajärven asukkaiden tahtoa ja bolS$evismin vallan laskeu- 
tuessa koko Itä-Karjalan ylle Vienan-Karjalan ja Aunuk- 
sen väliaikaiset hallitukset sekä Repolan ja Porajärven 
kuntien valtuutetut perustivat 10.12.1920 Karjalan kes- 
kushallituksen. Sen tehtävänä oli edustaa vapaata Karja- 
laa ja johtaa toimintaa tämän päämäärän saavuttamiseksi. 
Keskushallituksen puheenjohtajaksi valittiin Pekka Kyöt- 
tinen. Johtoporras toimi Suomen puolella, minne karja- 
laisia yhä enemmän pakeni. Keskushallituksen yhteyteen 
syntyi Karjalan ulkomainen valtuuskunta, joka hallituk- 
sen lopetettua toimintansa jatkoi työtä ulkomailla asu- 
vien karjalaisten hyväksi.?9) 

Ulkoasiainministeriön edustajan ominaisuudessa Bobi 
Siven joutui vuoden viimeisenä päivänä 1920, jolloin 
Tarton rauhansopimus ratifioitiin, laskemaan Suomen li- 
pun Repolan kunnantalon harjalta. Se oli merkkinä, että 
Repola kuului jälleen Venäjään. Koska tämän tapahdut- 
tua oli odotettavissa karjalaisten kansannousu, ulkoa- 
siainministeriö lähetti Sivönille radiosanoman, jolla hä- 
net määrättiin estämään mahdollinen aseellinen toimin- 
ta. Sitä ennen hän oli jo ennättänyt lähettää eroanomuk- 
sensa. Suomen hallitus oli omaksunut kannan, että luo- 
vutettujen kuntien asukkaiden oli ilman vastarintaa pi- 
dettävä kiinni Neuvosto-Venäjän tekemistä sitoumuksis- 
ta, vedottava niihin ja, jos niitä loukataan, ilmoitettava 
siitä Suomelle. Bobi Sivönin mitta oli nyt täysi. 

Bobi Sivenin kuolema 


Samana päivänä 12.1.1921, jolloin ulkoasiainministeriön 
radiosanoma oli saapunut, Bobi Sivön löydettiin kuollee- 
na huoneestaan Repolan kunnantalolta. Hänistui tuolissa 
pää taakse kallistuneena tulen palaessa takassa. Lattialla 
oli ase. Sivön oli ampunut laukauksen sydämeensä kello 
10.15 illalla. Sen kuulivat talossa olleet henkilöt, jotka 
kiiruhtivat heti paikalle. Ensimmäisten joukossa olivat 
Repolan komennuskunnan päällikkö, luutnantti Kaarlo 
Hurme ja kunnankirjuri Feodor Hippinen. Myös kirkko- 
herra Fiilin haettiin kunnantalolle. Sivenin edessä pöy- 
dällä oli seitsemän eri henkilöille osoitettua kirjettä, jotka 
hän oli kirjoittanut vähän ennen kuolemaansa ja joissa 
hän perusteli tekoaan, antoi joitakin ohjeita ja jätti jäähy- 
väiset lähimmille omaisilleen ja ystävilleen. Mitään ei 
ollut enää tehtävissä. Surmanluoti löytyi vainajan takaa 
hirsiseinästä. Nimismies Takkinen lähetti tapahtumasta 
sähkeen ulkoasiainministeriölle. 

Seuraavana päivänä toimitettiin kuolemantapauksen 
johdosta luutnantti Hurmeen johdolla virallinen kuulus- 
telu. Kuultavina olivat mm. kunnanesimies F.V. Netsäi- 
nen, kirjuri Hippinen, kirkkoherra Fiilin ja Jalmari Takki- 
nen. Kaikki selittivät Sivönin olleen viime aikoina ja var- 
sinkin tapahtumapäivänä hermostunut ja rauhaton, mut- 
ta muuten käyttäytyneen asiallisesti. Joillekin hän oli 
sanonut, ettei hän tule enää palaamaan Suomeen, mutta 
hän ei ollut lähemmin selittänyt, mitä hän sillä tarkoitti. 
Kaikki tiesivät, että hän oli syvästi järkyttynyt Karjalan 
tulevasta kohtalosta. Vain isä Fiilinille Siven oli ilmaissut 
harkinneensa itsemurhaa, minkä Fiilin kertoi päättävästi 
torjuneensa. Kaikki olivat yhtä mieltä, että Sivenin teko 


43 


oli etukäteen perusteellisesti harkittu. Kirjeet oli osoitettu 
ministeri Holstille, Siiri Sivönille, Paavo Sivenille ja Ka- 
tarina (Kaisu) Sibeliukselle, Jean Sibeliuksen tyttärelle. 
(Katarina Elisabeth Sibelius, s. 1903, myöhempi Ilves, oli 
Bobin mielitietty. Bobi oli tavannut 15-vuotiaan Kaisun 
koululaisjuhlissa ja rakastunut häneen. He kirjoittivat toi- 
silleen ahkerasti. Bobilla oli Helsingin neitosten joukossa 
useita ihailijoita, joista yksi saatuaan tiedon hänen kuole- 
mastaan syöksyi mereen ja hukuttautui.) Muut kirjeiden 
saajat olivat Sivönin työtovereita. Kirjeet toimitettiin 
asianomaisille.?”) 

Bobi Sivenin kuoleman motiiveja valaisee kenties par- 
haiten hänen oma vavoin kirjeensä Suomen ulkoasiain- 
ministeri R. Holstille», joka julkaistiin Suunta-lehdessä 
22.1.1921. (Katso liite, s. 60.) Siitä käy ilmi, että ratkaise- 
van askeleen hän otti saatuaan käskyn »estää repolalais- 
ten aikomusta puolustaa kotiseutuansa bol$evikkeja vas- 
taan». » Tämä tehtävä on minunlaiselle miehelle mahdo- 
ton. Jos siihen alistuisin, tulisin tehneeksi raskaan moraa- 
lisen rikoksen.» Siven myöntää, ettei »Repolan nykyinen 
aktiivinen politiikka» ole kovin voimakasta, koska se on 
muutamien harvojen henkilöiden varassa. Syvemmät 
kansankerrokset ovat vielä kehittymättömiä konkreetti- 
siin tekoihin. 

Siveniin oli tehnyt järkyttävän vaikutuksen hänen ystä- 
vänsä Paavo Höttösen kuolema vahingonlaukauksen uh- 
rina 9.1.1921, siis vain kolme päivää ennen hänen omaa 
kuolemaansa. Kirjeessään Holstille hän kutsuu Höttöstä 
Repolan poliittisen elämän selkärangaksi, joka nyt on kat- 
kennut. Siitä hän kertoo myös viimeisessä kirjeessään 
äidilleen (11.1.1921). » Avoimessa kirjeessä» hän jatkaa, 
että tulevaisuutta ajatellen on kuitenkin tie korkeampaa 
kansallista kehitystä kohti viitoitettu ja vain se johtaa 
Karjalan kansan valtiolliseen vapauteen. »Omine vakau-- 
muksineni ja maailmankatsomuksineni en voi asettua he- 
rääviä vapaushaaveita tuhoamaan.» » Vain vapaudessa 

kalevalaisen kansanhengen nuoret kulttuurikyvyt pääse- 
vät elämään.» 

Siven toteaa, ettei hän tästä syystä voi täyttää ministerin 
määräystä, vaan on pakotettu riistämään itseltään hen- 
gen. »Älkää luulko, että ryhdyn tähän tekoon harkitse- 
mattomasti. Ei, se on ollut aavistettavissani jo viime syk- 
systä saakka, silloin kun Suomi Tarton rauhanneuvotte- 
luissa jätti Repolan ja Porajärven ja kun Te, Herra Ministe- 
ri, pyysitte minua edelleenkin tänne jäämään.» Siven ar- 
velee, että Karjalan vapausaate voi hänen mukanaan het- 
keksi väsähtää, mutta se nousee vielä. »Tekoni sovittaa 
omalta osaltaan ne erehdykset, mitkä Suomi on Karjalalle 
tehnyt, ja kannustaa Karjalan kansaa tulevaisuudessa, 
kun maailmanpolitiikka saa taas edullisemman ulkonai- 
sen vaiheen yhteisymmärryksessä veljeskansansa kanssa 
vapauspyrintöjänsä ajamaan.» Lopuksi Sivön, vennen 
murha-aseeseen tarttumista», kiittää ministeriä osoitetus- 
ta luottamuksesta. 

Kun tunnemme tapahtumien historiallisen taustan ja 
ympäristön, on Bobi Sivenin tekoa pidettävä täysin pe- 
rusteltuna. Hän kykeni sitä loppuun saakka myös harvi- 
naisen johdonmukaisesti ja selkeästi analysoimaan. Eri 
asia on, miten sitä on eettisesti arvioitava ja mitä tämä 
lahjakas ja lupaava nuorukainen olisi voinut kansansa ja 
isänmaansa hyväksi tehdä, ellei hän olisi itse lopettanut 
elämäänsä. 

Tieto Bobi Sivönin kuolemasta levisi nopeasti kautta 
maan. Uutiset ja muistokirjoitukset olivat miltei poik- 
keuksetta ymmärtäviä. Suunta-lehti teki hänestä kansal- 
lissankarin. »Ei ollut epätoivon eikä pettymyksen ohjaa- 
ma se käsi, joka niin varmasti ohjasi luodin lämpimään 
sydänvereen, vaan sitä johti nuoren mielen luja luotta- 
mus siihen, että hänen oma elämänsä oli arvokkainta, 
mitä hän tällä hetkellä saattoi onnettomalle, kahtia jaetul- 
le kansalleen antaa.» »Kaikukoon hänen sydänverensä 
ääni koko Suomen ja Karjalan heimolle, niin maan mahta- 

ville kuin heikoimmillekin, muistutuksena siitä, että 
meillä vielä on velka maksamatta, tehtävä tekemättä, niin 
kauan kuin Karjalan heimolle ei ole oikeutta tapahtunut.» 
Samassa Suunta-lehden numerossa julkaistiin Sivönin 
avoin kirje ministeri Holstille.?9 Yhtä vaikuttavasti tul- 
kitsivat Bobi Sivenin kuoleman hänen työtoverinsa niin 
Helsingissä kuin Repolassakin. Ylistäviä sanoja ei puuttu- 
nut. Muistokirjoituksia julkaisivat mm. opettajat Petro ja 
Keynäs. 

Helsingin Sanomat, Uusi Suomi ja Iltalehti totesivat 
uutisissaan, että epätoivoisen teon oli aiheuttanut Itä- 
Karjalan poliittinen tilanne, joka oli kehittynyt vastoin 
Sivenin ihanteita ja odotuksia. Hän oli ollut poikkeuksel- 
lisen lahjakas ja mallikelpoinen virkamies, jota kansa ra- 
kasti. Bobi Siven ansaitsi työstään jakamattoman kiitok- 
sen. Muistokirjoituksissa tämä isänmaallinen nuorukai- 
nen sai näissäkin lehdissä ylitsevuotavaa tunnustusta. 
Uudessa Suomessa kirjoitettiin: »Samalla täydellä luotta- 
muksella, millä ulkoministeriömme saattoi suhtautua hä- 
nen arvostelu- ja työkykyynsä ja uskoa suomalaisen po- 
liittisen edustuksemme Repolassa hänen huostaansa, sa- 
malla luottamuksella myöskin Repolan väestö luovutti 
hänen käsiinsä asiainsa hoidon.» »Olkoon hänen viimei- 
nen rohkea tekonsa kuin vala, joka sitoo ja velvoittaa 
Suomen ja Karjalan kansoja uuteen uljuuteen, uuteen uh- 
rimieleen ja tekoihin, jotka kerran toteuttavat kansalliset 
unelmamme.» 

Jalmari Takkinen on kirjeessään Karjalan Kansalaislii- 
ton sihteerille Herman Stenbergille arvioinut Sivenin 
kuoleman motiiveja. Niin harkittu kuin Sivenin teko oli- 
kin, se oli hänen työtovereilleen täydellinen yllätys. Hän 
oli »intohimoinen heimousesitaistelija», jolle Karjalan 
kohtalo tuotti syvän pettymyksen. Siven uhrasi itsensä 
Karjalan puolesta. Hänen tekoaan joudutti Repolan toisen. 
vapaussankarin Paavo Höttösen tapaturmainen kuolema. 
He olivat läheisiä ystäviä ja heillä oli samanlaiset käsityk- 

set Itä-Karjalan tulevaisuudesta. Ulkoasiainministeriöstä 
tullut radiosanoma sai Sivönin tekemään lopullisen rat- 
kaisunsa. Takkisen mukaan paikkakuntalaiset olivat suu- 
ren surun vallassa. »Kaikki täällä Karjalassa rakastivat ja 
kunnioittivat vainajaa.» »Mikään tätä ennen ei ole koske- 
nut niin kovasti repolalaisten sydämiin kuin näiden kah- 
den miehen Höttösen ja Sive6nin kuolema.» Viimeisen 
raporttinsa ministeriölle Siven lähetti 8.1.1921. Siinä ker- 
rottiin karjalaisten pettymyksestä ja tulevaisuuden ro- 
mahtamisesta. Sen jälkeen lähetti raportteja Takkinen.?9 

Toisin suhtautui Bobi Sivenin kuolemaan Rudolf Hols- 
ti. Hänkin oli sen johdosta järkyttynyt, mutta hänen käsit- 
tääkseen Repolassa oli tapahtunut suuri onnettomuus. 
Lahjakas nuorukainen oli Karjala-aatteen vuoksi meneh- 
tynyt epätoivoon. Hänen kunnianhimonsa ei kestänyt ta- 
pahtuneita tosiasioita. Pahinta oli, että Sivön yritti siirtää 
vastuun Karjalan kohtalosta hänelle ja syytti onnettomas- 
ta teostaankin häntä. Sivenin viimeisestä kirjeestä Holsti 
sanoi, että »se on pateettisin asiakirja, jonka koskaan olen 
saanut». Julkisesti Holsti ei tähän asiaan puuttunut. Sen 
sijaan hän arvosteli Itä-Karjalan sissiliikkeitä, jotka häirit- 
sivät Tarton rauhansopimuksen noudattamista ja olojen 
vakiintumista.39 

Bobi Sivenin hautajaisista 21.1.1921 Helsingin vanhal- 
la hautausmaalla muodostui vaikuttava isänmaallinen 
surujuhla. Hänen ruumiinsa oli tuotu kotikaupunkiin ja 
kuvanveistäjä Alpo Sailo oli aktivistiystävien aloitteesta 
valmistanut hänestä kuolinnaamion. Hautajaisiin ko- 
koontunut runsas ja arvovaltainen saattojoukko todisti, 
kuten Suunta-lehdessä todettiin, että se suuri kansallinen 
asia, jonka hyväksi Bobi Sivön oli elämänsä uhrannut, 
oli yhteinen ja kallis laajoille kansalaispiireille. Kappelis- 
sa oli kaksi partiolaisten lippua ja Karjalaisen Osakunnan 
lippu ja ulkopuolella odotti Valkoisen kaartin soittokunta 
sekä Vöyrin komppania. Mieskuorolaulua esitti Ylioppi- 
laskunnan laulajat. Vainajan siunasi pastori Väinö Fors- 

man puhuen ihanteille ja aatteille täydellisesti omistetun 
elämän merkityksestä. Bobi Sivönin hautajaisille olivat 
tunnusomaisia sytyttävät ja sisältörikkaat puheet, jollai- 
sia kuullaan harvoin. Näin totesi eräs monissa sankari- 
hautajaisissa ja isänmaallisissa juhlissa mukana ollut toi- 
mittaja. Tämä oli ainoalaatuista, kun otamme huomioon, 
että vainaja oli vasta 21-vuotias ja itse lopettanut elä- 
mänsä. 

Muistopuheen piti maisteri Toivo Kaukoranta kuvaten 
Sivenin lyhyttä, mutta kokemuksista rikasta ja jälkipolvia 
velvoittavaa elämää. Hänen viimeistä tekoaan on arvos- 
teltava historiallisten tapahtumien valossa ja sen merki- 
tys ulottuu tuleviin sukupolviin. Puhetta täydensi YL:n 
laulama Genetzin Karjalan mahtava loppuosa. Kun vara- 
tuomari Arne Broms, joka matkusti hautajaisten jälkeen 
Repolaan saattamaan loppuun Sivönin keskenjääneitä 
tehtäviä, oli laskenut ulkoasiainministeriön seppeleen, 
puhui Repolan toimikunnan puolesta Pekka Kyöttinen. 
Bobi Siven oli ilmestynyt Repolan asukkaiden keskelle 
kuin johtotähti, jota he heti ryhtyivät seuraamaan, mutta 
aika, joka heille oli siihen suotu, oli liian lyhyt. Karjalaiset 
eivät tule unohtamaan hänen jättämäänsä testamenttia. 
Repolan toimikunta kiitti luotettavaa, avomielistä, rehel- 
listä ja tarmokasta työtoveriaan. 

Kun Kyöttinen oli päättänyt puheensa ja laskenut ar- 
kulle Repolan seppeleen, hän avasi tummuneen ja rik- 
koutuneen Suomen lipun ja kohotti sen kaikkien nähtä- 
väksi. Sitten hän lausui: » Tämä lippu on liehunut Repo- 
lan kunnantalon harjalla tammikuun 15. päivästä joulu- 
kuun 31. päivään 1920. Sen nosti kunnantalomme harjal- 
le entisen kuluneen lipun tilalle rakas vainajamme tultu- 
aan nimismieheksi Repolaan. Hän itse sen myös laski 
alas sinä päivänä, jolloin hänen nimismiestoimensa lop- 
pui.» Kyöttinen luovutti lipun Karjalan Liitolle talletetta- ' 
vaksi muistona ajasta, jonka Repola oli Suomen suojeluk- 
sessa. » Kerran koittaa se päivä, jolloin vapaan Karjalan 

Sivenien hauta Helsingin vanhalla hautausmaalla. 


oma lippu nostetaan samaan salkoon.» Lipun ottivat vas- 
taan Karjalan Liiton puolesta professori E.N. Setälä, toi- 
mitusjohtaja Y.A. Kemppainen ja maisteri Toivo Kauko- 
ranta. He laskivat myös Liiton seppeleen. Mieliinpainu- 
vassa puheessaan Setälä kysyi: » Talletettavaksiko vain?» 
»Eikö pikemminkin sitä varten, että meidän on oltava 
testamentin täytäntöönpanijoita?» Setälän mukaan Karja- 
lan vapaus on lähinnä Suomen itsenäisyyden puolusta- 
mista kansamme tärkein tehtävä. Tässä surujuhlassa tun- 
nemme tuskan ja häpeän polttoa, kun rajat yhä vielä jaka- 
vat Karjalan. Hän, jonka kylmennyt tomu lepää arkussa 
edessämme, tahtoi uhrata itsensä sovintouhriksi, vihkiy- 
tyä kuoloon muiden puolesta sallimatta vanhempien kaa- 
tua. »Nuorukaiselle kuolla kuuluu, kun hällä vielä kutris- 
sa tuoksuavat, nuorteat seppelet on.» 

Seppelten laskun aikana saapui siunauskappeliin ken- 
raali Mannerheim seurassaan kenraalit Harald Äkerman 
ja Hannes Ignatius. He toivat seppeleen Mannerheimin 
lausuessa suomeksi ja ruotsiksi sanat, jotka on edellä jo 
mainittu. Tämä oli Bobi Sivenin osaksi tulleista huo- 
mionosoituksista merkittävin. Muiden seppeleiden jou- 
kossa oli mm. Itä-Karjalan toimituskunnan kukkalaite, 
jonka toi kansliapäällikkö Iivo Härkönen. Vainajaa hau- 
taan saatettaessa soitti Valkoisen kaartin soittokunta ja 
haudalla ampui kunnialaukaukset Vöyrin komppania. 
Bobi Siven laskettiin isänsä viereen. Myöhemmin on sa- 
massa haudassa saanut leposijansa Siiri Siven. Kun Bobin 
hauta oli peitetty, tuotiin sille vielä uusiakin seppeleitä. 
Partiolaisten seppeleen laski Sven Donner ja suojelus- 
kuntalaisten seppeleen Elmo E. Kaila. Hautajaisiin osal- 
listui runsaasti partiolaisia. 

Puheista on vielä mainittava yksi, jonka piti viikkolehti 
Suunnan seppelettä laskettaessa maisteri Eino Tikkanen, 
tunnettu sanomalehtimies ja kirjailija. Hän sanoi, että ' 
nuori vainaja kuuluu niihin harvoihin, jotka ovat osan- 
neet kuulla muita lakeja korkeamman, kirjoittamattoman 

moraalin käskyjä ja jaksaneet niitä johdonmukaisesti seu- 
rata. Se »avoin kirje», jonka tämä nuorukainen on jälkeen- 
sä jättänyt, on harvinainen eettinen todistuskappale 21- 
vuotiaan kädestä ja sydämestä lähteneeksi. Suomen kan- 
sa on pysähtynyt puolitiehen täyttäessään vapauden kai- 
puun käskyn, mutta unohtaessaan kansallisen eheyden 
vaatimuksen. Bobi Siven on halunnut täyttää nämä mo- 
lemmat käskyt. Tikkanen päätti puheensa: » Vaeltaja, py- 
sähdy! Tämän kummun alla lepää nuorukainen, joka us- 
kollisena loppuun saakka seurasi sitä korkeampaa, kir- 
joittamatonta siveyslakia, jota vain aikakausien jaloim- 
mat luonteet ovat ymmärtäneet noudattaa ja jonka käskyjä 
kansoistakin vain parhaat ovat kyenneet tajuamaan.» 

Hautajaisten jälkeen kävivät Repolan ja Vienan edusta- 
jat jättämässä rouva Siiri Sivenille Itä-Karjalan kansan 
osanoton ilmaisuna adressin. Siinä he lausuivat, että hei- 
dän ihailunsa ja kunnioituksensa sankarin äitiä kohtaan 
on viime aikoina kasvamistaan kasvanut. He olivat va- 
kuuttuneita, että vainajan jalot ominaisuudet olivat peri- 
tyt vanhemmilta ja hienosti sivistyneestä kodista. vÄidin 
hellän käden vaalimana perintö pääsi kukoistamaan ja 
käytännöllisessä elämässä toteutumaan.» Bobin äidissä 
ilmenivät muinaisten kreikkalaisten äitien jalot ominai- 
suudet. »Me kiitämme Teitä tästä uhrista ja poika-vaina- 
janne kautta tekemästänne kuolemattomasta työstä.» 
» Hänen antamansa esimerkki jatkuu kaikissa niissä, jotka 
kantavat kalevalaista nimeä sukupolvesta sukupolveen.» 
Bobi Sivenin muiston kunnioittamisessa tuli ilmi hänen 
työnsä merkitys. Selkeimmin se näkyi Akateemisessa 
Karjala-Seurassa, joka tahtoi toiminnassaan toteuttaa hä- 
nen perintöään. 3) 

Ennen kuin vielä palaamme Bobi Sivönin sankariku- 
vaan kysymme, mitä tapahtui Repolassa hänen kuole- 
mansa jälkeen. Kuten mainitsimme, Jalmari Takkinen 
ryhtyi hoitamaan hänen virkatehtäviään ja Paavo Siven 
saapui järjestämään hänen yksityisasioitaan. Paavo jäi Re- 

polaan muutamiksi viikoiksi. Bobin ruumis oli hänen 
tullessaan jo matkalla Helsinkiin. Paavon ylitettyä itära- 
jan häntä vastaan tuli suomalaisen sotilaan ajama reki, 
jossa oli Bobin ruumis. Lieksasta ruumis toimitettiin Hel- 
sinkiin ministeriön kustannuksella. Paavo Siven ei siis 
ollut mukana veljensä hautajaisissa. Hänen tärkeimpänä 
tehtävänään Repolassa oli asevaraston selvittäminen, 
mistä hän on kertonut, että aseet kätkettiin uudelleen ja 
jaettiin Repolan miehille. Vain pieni osa takavarikoitiin. 
Paavo Sivenin saamat ohjeet olivat niukat, joten hänen 
oli toimittava itsenäisesti. Hänet lähetti sinne Elmo E. 
Kaila. 

Eräästä Kailan Repolaan lähettämästä sähkeestä käy il- 
mi, että tarkoituksena oli toimittaa Edvard Gyllingin 
luokse Petroskoihin joku luotettava mies erinäisiä val- 
tuuksia tekosyynä käyttäen. »Luodin suunnasta hän ei 
saa erehtyä.» Tämä aikomus ei kuitenkaan toteutunut. 
Pääasia oli, että suomalaiset saivat asiansa järjestykseen 
ennen kuin he poistuivat Itä-Karjalasta. Rauhansopimuk- 
sen mukaista poistumista valvomaan ulkoasiainministe- 
riö lähetti Repolaan sihteerinsä Arne Bromsin. Suoma- 
laisten oli lähdettävä viimeistään 14.2.1921 ja alueen oli 
oltava seuraavana päivänä venäläisten hallussa. Tämä 
määräaika riitti hyvin suomalaisille.39 

Pekka Kyöttinen kutsui Repolaan karjalaissyntyisen 
vänrikki Paul Marttinan organisoimaan miliisiosastoa jär- 
jestyksen valvomista varten. Hänkin oli osallistunut Itä- 
Karjalan retkiin ja kirjoitti niistä myöhemmin kirjan. Mi- 
liisille laadittiin johtosääntö, jota sen oli ehdottomasti 
noudatettava. Marttina ja Paavo Siven asuivat kauppias 
Maurasen varakkaassa talossa, joka oli heidän luotettava 
keskuspaikkansa. Siellä pitivät majaa myös Bobi Sivenin 
seuraaja Jalmari Takkinen ja kansakoulujen tarkastaja Vil- 
ho Petro. Kaikki yhdessä koettivat toimia niin, että paik-- 
kakuntalaiset voisivat jatkaa »suomalaisaikana» alulle 
pantua uudistustoimintaa. Esimerkiksi koulujen opetus- 

välineet jätettiin sinne. Kun suomalaiset poistuivat, heitä 
seurasi melkoinen pakolaisjoukko, joten näistä järjeste- 
lyistä ei ollut kovin paljon hyötyä. Viimeisten poistujien 
joukossa oli Takkinen, joka antoi tapahtumista selostuk- 
sen ulkoasiainministeriölle. Vuoden alussa lopetti toi- 
mintansa myös Itä-Karjalan toimituskunta Helsingissä. 
Iivo Härkönen hoiti yksin karjalaisten asioita huhtikuun 
loppuun asti. 

Pian saatiin nähdä, etteivät bol3evikit täyttäneet rau- 
hansopimuksen ehtoja, vaan ryhtyivät vangitsemaan kar- 
jalaisia. Seurauksena oli aseellisia yhteenottoja, jotka joh- 
tivat syksyllä ja talvella 1921-1922 karjalaisten kansan- 
nousuun. Suomesta saapui entiseen tapaan vapaaehtoisia 
taistelemaan heimoveljiensä rinnalla. Tähän vaiheeseen 
liittyi Ukki Väinämöisen ja Ilmarisen johtama metsäsissi- 
liike. Sissien määrä kohosi parhaimmillaan lähes 
3000:een. Näissä taisteluissa oli jälleen mukana myös 
Paavo Talvela, jonka pataljoona valloitti marraskuussa 
1921 uudelleen Repolan ja Porajärven. Bobi Sivenin hyvä 
ystävä Sven Donner toimi suomalaisten ambulanssien 
ylilääkärinä. Aluksi näytti siltä, että karjalaisilla olisi me- 
nestystä, mutta sotaonni kääntyi pian ja helmikuussa 
1922 työkansan kommuuni oli vallassa koko Itä-Karjalas- 
sa. Silloin poistuivat viimeiset sissit. Karjalaisille koitti- 
vat nyt vaikeat ajat. Bol3evikit olivat armottomia varsin- 
kin Repolassa ja Porajärvellä, missä suomalainen vaiku- 
tus oli kitkettävä pois juurineen. Saman helmikuun 22. 
päivänä perustettiin Suomessa Akateeminen Karjala- 
Seura. Sen syntyyn vaikuttivat ratkaisevasti Karjalan ta- 
pahtumat.39 

Sankarin sädekehä 


Bobi Sivönin muiston ympärille kasvoi nopeasti sädeke- 
hä. Siihen oli monia luonnollisia syitä, jotka käyvät ilmi 
hänen aikalaistensa ja ikätoveriensa kertomuksista. Ulko- 
naiselta olemukseltaan hän oli pitkä, ryhdikäs ja komea 
ja luonteeltaan ystävällinen, rehellinen ja oikeudenmu- 
kainen. Nämä attribuutit toistuvat kaikissa kuvauksissa, 
joissa häntä on luonnehdittu. Yhtä yksimielisesti Bobia 
pidettiin, kuten olemme todenneet, lahjakkaana ja var- 
haiskypsänä. Hän oli synnynnäinen johtaja. Kaikki tunsi- 
vat hänen partioharrastuksensa, mutta hän oli myös hyvä 
ampuja ja metsästäjä sekä suuri luonnon ystävä. Bobin 
intomielisestä isänmaallisuudesta kertoo monien mui- 
den todistuskappaleiden lisäksi se, että hän kuljetti Vie- 
nan retkellä mukanaan Vänrikki Stoolin tarinoita. Hän 
rakasti myös Kalevalaa. Kun hänet laskettiin hautaan Kar- 
jalaisten laulun ja Sotilaspojan sävelten saattamana, se 
tuskin olisi sopinut paremmin kenellekään toiselle. Hä- 
nessä oli ominaisuuksia, jotka nostivat hänet muiden 
edelle. 

Mutta yhtä ilmeistä on, että Bobin sädekehä kirkastui 
muistakin syistä. Siitä näyttää pitäneen huolta ensim- 
mäisenä hänen äitinsä. Kun Bobi oli mennyt Repolaan, 
Siiri Siven kirjoitti: » Voi sinua, kaunis, komea poikani, 
joka voisit olla Espiksen koristuksena, mutta sinä valitsit 
korven kontion pesän. Kyllä rakkautesi Suomeen ja Karja- 
laan on mittaamaton.» Äiti ei lakannut ylistämästä poi- 
kaansa. Bobin kuoltua hän alistui suruunsa ja kantoi sen 
ylväästi. Hän oli tietoinen, että uhri oli annettu isänmaal- 
le. Karjalaisten Siiri Sivenille luovuttama adressi oli täy- 
sin aiheellinen.39 

Kun Siiri Siveniä vuosien kuluttua haastateltiin poi- 

kansa kuoleman herättämistä ajatuksista, hän lausui: » A- 
lussa, kun minulle kerrottiin, että hän oli kuollut, pelkä- 
sin, että hän olisi joutunut vangiksi ja saanut tuskallisen 
kuoleman, mutta kun kuulin, että hän oli kuollut vapaa- 
ehtoisesti, ettei joutuisi pettämään niitä, jotka olivat hä- 
neen luottaneet, niin minä iloitsin. En ollut koskaan us- 
kaltanut toivoa, että poikani olisi voinut olla niin suuri. 
Hän ylitti kaikki toiveeni.» »Minä olen ylpeä siitä, että 
minulla on ollut sellainen poika.» Mutta ajatellessaan 
äitiään ei Bobi itsekään tyytynyt vähempään. Viimeisessä 
kirjeessä hän pyytää anteeksi, ettei hänen suhteensa äitiin 
ollut kaikessa niin läheinen ja välitön, kuin hän olisi 
toivonut, mutta hän vakuutti rakastavansa äitiään. »Olen 
onnellinen kun minulla on niin jalo äiti.» (Kirje 
11:1.4021.87 

Äidin rinnalla oli Bobin ihailijoiden joukko suuri. Sii- 
hen kuuluivat hänen toverinsa, etenkin partiolaiset ja 
normaalilyseon pojat. Myös repolalaiset huomasivat koh- 
ta, että he olivat saaneet erinomaisen nimismiehen. Hän 
poikkesi muista virkamiehistä sekä ideologiansa että lah- 
jakkuutensa ja rehdin kansanomaisuutensa vuoksi. Bobin 
kyvykkyyden olivat jo aikaisemmin todenneet aktivistit, 
jotka olivat ikävuosiltaan häntä vanhempia. Ihailijoiden 
joukkoon ilmoittautui ajan mittaan monia muita. 

Eniten Bobi Sivönin sädekehää kirkasti kuitenkin hä- 
nen dramaattinen kuolemansa. Sitä pidettiin rohkeana 
vastalauseena Tarton rauhansopimuksen ja Suomen 
omaksuman Karjalan politiikan johdosta. Hän pysyi us- 
kollisena periaatteilleen. Tätä käsitystä tukivat kirjeet, 
jotka löytyivät kuolinpäivänä hänen pöydältään. Selitys- 
tä, että Siven olisi henkisen järkytyksen vallassa sortunut 
epätoivoiseen tekoon, ei yleensä kuultu. Sen sijaan jotkut 
kyllä kysyivät, oliko hänen ratkaisunsa sittenkään oikea, 
koska hänellä oli elämä edessään. Toisaalta ne periaat- 
teet, joista hän tahtoi pitää kiinni, eivät olleet riippuvaisia 
ikävuosista. 

Etsittäessä mahdollisia esikuvia Bobi Sivönin kuole- 
maan tulee väistämättä mieleen Eugen Schauman, joka 
surmasi 16.6.1904 kenraalikuvernööri Bobrikovin ja sen 
jälkeen itsensä. Hänen muistonsa eli voimakkaana 
vuosisadan alun koulupoikien ja ylioppilaiden mielissä. 
Bobi luki ahkerasti historian sankarien elämäkertoja. 
Omaisten hallussa on vielä hänen nimikirjoituksellaan 
varustettu Charles Gordonin uroteoista kertova kirja San- 
karien sankari (M.L. Gagner, 1913). Hänen historian har- 
rastuksensa saattoi paljolti perustua mielenkiintoon kan- 
sallisuusaatteen innoittamia merkkimiehiä kohtaan. 
Käsitykselle, että myös Bobin isä V.O. Siven olisi itse 
lopettanut elämänsä, ei löydy päteviä perusteluja eivätkä 
hänen omaisensa pidä sitä todennäköisenä. Käsitys jää- 
nee pelkäksi olettamukseksi. Tohtori Sivenillä oli sydän- 
sairaus, josta hän oli kärsinyt ollessaan Ruotsissa ja Sak- 
sassa. 

Bobi Siven ihaili varsinkin roomalaisten miesten par- 
haita ominaisuuksia. Siitä löytyy myös eräs selitys hänen 
kuolemaansa. Yrjö Vuorjoki, joka on koonnut talteen Si- 
veniä koskevaa aineistoa, katsoo hänen toteuttaneen roo- 
malaisen soturin ihannetta, jonka hän sovelsi suomalai- 
seen mieheen. Bobi Siven ennemmin kaatui vartiopaikal- 
laan uloimmassa etuvartioasemassa itää vastaan kuin pe- 
rääntyi. Näin Vuorjoki kirjoitti jatkosodan aikana 1942.39) 
Matti Kuusi on kirjassaan Pohjoiset reservit käsitellyt his- 
torian »enteellisiä idoleja», joiden joukkoon hän laskee 
myös Bobi Sivenin. Kuusi kirjoittaa: »En epäile väittää, 
että myös tämä idoli sisälsi historiallisen enteen: talviso- 
dan eteentyönnetyissä tukikohdissa kaatui monta Bobi 
Siveniä.» Kun sitten sama miespolvi valloitti Itä-Karjalan, 
tapahtui se, mitä Repolan yksinäinen laukaus oli ennusta- 
nut.” 

Bobi Sivönin muisto palautettiin Akateemisen Karjala- 
Seuran jäsenten mieliin, kuten olemme kertoneet, jokai- 
sessa valatilaisuudessa. Kaikki tiesivät, että seuran lipun 

nauhoihin oli kätketty hänen surmanluotinsa. Lippu oli 
esillä muissakin juhlissa. Surmanluodin antoi Paavo Si- 
venille Repolassa kauppias Mauranen. Valajuhlassa 
Snellmanin päivänä 1924 Siven, joka oli AKS:n jäsen, 
luovutti luodin seuralle kiinnitettäväksi lipun nauhoihin. 
Tämä tapahtui puheenjohtaja Elmo E. Kailan aloitteesta. 
Luodin kiinnitti paikoilleen Kaila, ja valapuheen piti pro- 
fessori Antti J. Pietilä, tunnettu teologi ja AKS:n kunniajä- 
sen. Selostus surmanluodista tuli tavaksi toistaa aina lip- 
puvalaa vannottaessa. Siten Bobi Sivenin nimi säilyi seu- 
ran jäsenten tietoisuudessa senkin jälkeen, kun hänen 
oma ikäpolvensa oli poistunut. Hänet mainittiin usein 
myös juhlapuheissa. Karjalainen Osakunta vaali niin 
ikään Bobi Sivenin muistoa. Osakunta mm. maalautti hä- 
nen muotokuvansa.?9) 

Akateeminen Karjala-Seura, Karjalainen Osakunta ja 
tohtori V.O. Sivenin aktivistitoverit tekivät aloitteen 
muistomerkin pystyttämiseksi Sivenin haudalle. Varoja 
ryhdyttiin keräämään 1925 AKS:n huolehtiessa käytän- 
nön tehtävistä. Hankkeen toteuttaminen viivästyi odotet- 
tua pitempään, mutta tammikuussa 1931, kun oli kulunut 
kymmen vuotta Bobi Sivenin kuolemasta, siitä voitiin 
tehdä päätös. Hautapatsaan suunnitteli rouva Aino von 
Boehm ja se valmistettiin Hyvinkään mustasta graniitista. 
Siinä ovat korkokuvina V.O. Sivenin ja Bobi Sivenin 
muistotaulut syntymä- ja kuolinaikoineen sekä iskuun 
kohotettu käsivarsi miekkoineen. Niiden alle on merkitty 
sanat »Suur-Suomen puolesta». 

Snellmanin päivänä 12.5.1931 AKS ja Karjalainen Osa- 
kunta marssivat suruharsoon verhottuine lippuineen 
ylioppilastalolta hautausmaalle, minne olivat saapuneet 
myös Toimen Pojat ja Ylioppilaskunnan Laulajat sekä 
joukko vainajien omaisia ja ystäviä. Paljastuspuheen piti 
AKS:n varapuheenjohtaja, fil.maisteri Erkki Virta. Pois- 
tettuaan verhon hän lausui: »Patsaan alla nukkuvat vii- 
meistä untaan isä ja poika, joille kumpaisellekin kuuluu 

sen ylväs ja velvoittava tunnus: Suur-Suomen puolesta.» 
»Heidän sanomansa on kaikille sekä varoitushuuto että 
hätähuuto.» V.O. Sivönin muistolle puhui fil. tohtori Kai 
Donner ja Bobi Sivenin muistolle pastori Elias Simojoki. 
Simojoki totesi, että isänmaataan rakastavan ihmisen tai- 
val on tässä maassa aina ollut raskas, mutta harvoin niin 
raskas kuin Bobi Sivönin. Hänen elämäntyönsä ei kuiten- 
kaan ole mennyt hukkaan — eikä kuolemansakaan — vaan 
ne elävät ja velvoittavat koko Suomen kansaa.?9 

Bobi Sivenin kuolinnaamion säilyttämiseksi AKS val- 
misti muistokaapin, joka sijoitettiin ylioppilastalolle seu- 
ran toimiston seinäsyvennykseen. Kaapin oveen kiinni- 
tettiin Alpo Sailon tekemä Sivenin kupariin pakotettu 
korkokuva. Reliefiin muotoiltiin teksti: » Karjalan asia on 
henkeni arvoinen.» Tästä profiilikuvasta valmistettua 
kipsijäljennöstä saivat halukkaat tilata seuran toimistos- 
ta. Muistokaappi paljastettiin AKS:n 15-vuotisjuhlan yh- 
teydessä 1937. Sodan päätyttyä kaappi luovutettiin Siiri 
Sivenille, ja hänen kuoltuaan se on ollut Paavo Susitaipa- 
leen hallussa. Toista Sivönin kuolinnaamiota säilytetään 
Ruokolahden kotiseutumuseossa.? 

Käsitellessään kirjassa AKS:n tie (1937) Bobi Sivenin 
merkitystä Vilho Helanen päättää kirjoituksensa seuraa- 
vasti: »Hehkuva isänmaanrakkaus johti Bobi Sivenin 
kuolemaan. Mutta hänen kuolemansa viittoi ja viittoo 
hänen ikätovereitaan ja yhä uusia suomalaisia nuoriso- 
polvia sellaiseen elämään, joka yksin on elämisen arvoi- 
nen, työhön ja kamppailuun, jossa yksilö, itsensä unohta- 
en ja henkilökohtaisia uhreja kysymättä, palavin mielin 
rakentaa kansansa ja heimonsa tulevaisuutta, voimakasta 
ja ehyttä Suomea.» Näin AKS käsitti Bobi Sivenin elä- 
mäntyön ja esikuvan. Kun Toivo Kaukoranta julkaisi 
1944 Itä-Karjalan vapautusliikkeitä esittelevän kirjansa, 
hän merkitsi sen tunnukseksi Horatiuksen sanat: Et adhuc ' 
sub judice lis est — asia on vielä ratkaisematta. Toistaiseksi 
ei ole tapahtunut mitään uutta. 

Alpo Sailon tekemä Bobi Sivenin muistokaapin ovireliefi. 


Liite 


AVOIN KIRJE SUOMEN 
ULKOASIAINMINISTERILLE 
R. HOLSTILLE. 


asiainministeriö vaatii minua estämään repolaisten 

aikomusta puolustaa aseellisesti kotiseutuansa 
bolshevikeja vastaan. Tämä tehtävä on kuitenkin minun- 
laiselle miehelle mahdoton. Jos siihen alistuisin, niin tu- 
lisin tehneeksi raskaan moraalisen rikoksen. 

Tosin ei Repolan nykyinen aktiivinen politiikka ole 
mikään voimakas, ehken päinvastoin vain provoseerattu 
(sanaa ei käsitettävä tavallisessa pahassa merkitykses- 
sään), vain muutamien harvojen persoonallisuuksien va- 
rassa lepäävä. Syvemmät kansankerrokset ovat vielä niin 
kehittymättömät ettei niitä elähytä näin konkreettinen 
natsionalismi. En uskokaan, että Repola nyt tässä politii- 
kan vaiheessa — varsinkin kun sen selkäranka, Paavo Höt- 
tönen, katkesi, — jaksa nousta. Mutta kuitenkin olen jo 
ehtinyt huomata siitä idun korkeampaa kansallista kehi- 
tystä kohti ja tätä itua on minun mahdoton tieten taiten 
tappaa. 

On ehken niinkin, että repolaisille on hyödyksi se, mi- 
hin Ulkoministeriö pyrkii. Senhän näyttää kuitenkin vas- 
ta tulevaisuus. En ainakaan epäile, etteikö Teillä, Herra ' 
Ministeri, olisi asiassa hyvät tarkoitukset repolaisia koh- 
taan, mutta kuten sanottu, en minä itse omine vakaumuk- 

Tii SAIN RADIOSANOMAN, JOSSA ULKO- 


sineni ja maailmankatsomuksineni voi asettua Karjalan 
kansan sielussa herääviä vapaushaaveita tuhoamaan, en 
vaikka näkisinkin, että niiltä puuttuu laajanäköisempi 
intellektuaalinen pohja. Uskon, että ainoastaan tämä tie, 
millä muutamat Repolan miehet ovat viimeaikoina seis- 
seet, vie — huolimatta siitä, että lähivuosina toiselta tulee 
näyttämään — Karjalan kansan valtiolliseen vapauteen, 
vapauteen, jonka kautta kalevalaisen kansanhengen nuo- 
ret kulttuurikyvyt pääsevät elämään. 

Edelläesitetyn syyn takia en voi, Herra Ministeri, mää- 
räystänne täyttää, — vaan olen pakotettu riistämään itsel- 
täni itsemurhan kautta hengen. Älkää luulko, että ryhdyn 
tähän tekoon harkitsemattomasti. Ei, se on ollut aavistel- 
tavissani jo viime syksystä saakka, silloinkun Suomi Tar- 
ton rauhanneuvotteluissa jätti Repolan ja Porajärven ja 
silloinkun Te, Herra Ministeri, pyysitte minua edelleen- 
kin tänne jäämään. Ehken juuri tällä teollani, joka itsea- 
siassa on sovittava, täytän minulle antamanne määräyk- 
sen, sillä voi olla, että Repolan vapausaate nyt hetkeksi 
minun mukanani väsähtää — onko se sitten onneksi tai 
ei, sitä en tiedä. Mutta toivon samalla, että tämä tekoni 
sovittaa omalta osaltaan ne erehdykset, mitkä Suomi on 
Karjalalle tehnyt, ja kannustaa Karjalan kansaa tulevai- 
suudessa, kun maailmanpolitiikka saa taas edullisemman 
ulkonaisen vaiheen, yhteisymmärryksessä veljeskansan- 
sa kanssa vapauspyrintöjänsä ajamaan. 

Ennen kun murha-aseeseeni tartun, pyydän — luottaen 
siihen, että ymmärrätte minua ja annatte mahdolliset 
erehdykseni anteeksi — kiittää Teitä, Herra Ministeri, siitä 
luottamuksesta, mitä olette minulle osottanut. 


Repolassa 12.1.21 


H.H. Siven. 


Ulkoasiainministeriön edustaja Repolassa ja Porajärvellä. 

